9.  การจัดการ

โครงสร้างธนาคาร

โครงสร้างองค์กร ณ 31 ธันวาคม 2549

โครงสร้างการจัดการของธนาคาร

โครงสร้างการจัดการของธนาคารประกอบด้วยคณะกรรมการธนาคารและคณะกรรมการ
ชุดย่อยซึ่งแต่งตั้งโดยคณะกรรมการธนาคารจำนวน 5 คณะ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบริหารการเปลี่ยนแปลงของธนาคาร
เพื่อทำหน้าที่กำกับดูแลการดำเนินงานด้านต่างๆ
และศึกษากลั่นกรองงานที่สำคัญเพื่อนำเสนอความเห็นต่อคณะกรรมการธนาคาร
ตลอดจนเพื่อให้เป็นไปตาม
หลักการกำกับดูแลกิจการที่ดี

นอกจากนี้ ธนาคารได้แต่งตั้งคณะกรรมการด้านประเมินผลงาน
เพื่อทำหน้าที่ประเมินผลงานของกรรมการผู้จัดการใหญ่และประธานเจ้าหน้าที่บริหาร
ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
โดยรายงานต่อคณะกรรมการสรรหาและกำหนดค่าตอบแทน

คณะกรรมการแต่ละคณะมีการแบ่งแยกอำนาจหน้าที่และความรับผิดชอบเป็นลายลักษณ์อักษรอย่างชัดเจน
คณะกรรมการชุดย่อยประกอบด้วยกรรมการที่มีความรู้ ความชำนาญ
และประสบการณ์ที่เหมาะสมกับความรับผิดชอบ
โดยส่วนใหญ่เป็นกรรมการที่ไม่เป็นผู้บริหารและกรรมการอิสระซึ่งมีความเป็นอิสระอย่างเต็มที่ในการปฏิบัติหน้าที่ตามที่ได้รับมอบหมาย
รวมทั้งยังเป็นการถ่วงดุลอำนาจของการกำกับดูแลกับการบริหารจัดการอย่างเหมาะสมอีกด้วย

ขอบเขตอำนาจหน้าที่และรายชื่อของคณะกรรมการแต่ละคณะ มีดังนี้

-   คณะกรรมการธนาคาร

คณะกรรมการธนาคาร (ณ 31 ธันวาคม 2549) มีจำนวน 13 คน ประกอบด้วย

 - กรรมการที่เป็นผู้บริหาร 2 คน

- กรรมการที่ไม่เป็นผู้บริหาร 6 คน

- กรรมการที่เป็นอิสระ 5 คน

(จำนวนคณะกรรมการธนาคารตามมติที่ประชุมผู้ถือหุ้น มีจำนวน 15 คน)

ธนาคารมีการกำหนดโครงสร้างของคณะกรรมการธนาคาร
พร้อมด้วยขอบเขตหน้าที่ความรับผิดชอบที่ชัดเจน โปร่งใส
เพื่อมิให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีข้อจำกัด
และเพื่อให้มีการถ่วงดุลอำนาจที่เหมาะสม

ทั้งนี้
การกำหนดโครงสร้างคณะกรรมการธนาคารเป็นไปโดยถูกต้องตามประกาศธนาคารแห่งประเทศไทยเรื่องโครงสร้างคณะกรรมการ
เพื่อเสริมสร้างธรรมาภิบาลของธนาคารพาณิชย์อีกทั้งธนาคารถือเป็นนโยบายสำคัญในการกำหนดให้บุคคลที่ดำรงตำแหน่งประธานกรรมการไม่เป็นบุคคลเดียวกับกรรมการผู้จัดการใหญ่ซึ่งมีหน้าที่บริหารงานของธนาคาร
เพื่อเป็นการแบ่งแยกหน้าที่ออกจากกันอย่างชัดเจนระหว่างการกำหนดนโยบาย
การกำกับและติดตามผล และการบริหารงานประจำวัน

จากโครงสร้างของคณะกรรมการดังกล่าว จึงมั่นใจได้ว่า
คณะกรรมการธนาคารสามารถปฏิบัติหน้าที่ได้อย่างเป็นกลางและอิสระ
เพื่อก่อประโยชน์สูงสุดต่อธนาคารและผู้ถือหุ้น ตลอดจนผู้มีส่วนได้เสียกลุ่มต่างๆ
รวมทั้งป้องกันมิให้เกิดความขัดแย้งของผลประโยชน์ในการดำเนินธุรกิจ

คณะกรรมการธนาคาร ณ วันที่ 31 ธันวาคม 2549* ประกอบด้วย

1. นายสมใจนึก เองตระกูล ประธานกรรมการ

2. พลเอกสนธิ บุญยรัตกลิน กรรมการ

3. พลเอกแป้ง มาลากุล ณ อยุธยา กรรมการ

4. นายบดี จุณณานนท์ กรรมการ / กรรมการอิสระ

5. นายอมร อัศวานันท์ กรรมการ

6. นายคัมภีร์ แก้วเจริญ กรรมการ / กรรมการอิสระ

7. นายวุฒิพันธุ์ วิชัยรัตน์ กรรมการ / กรรมการอิสระ

8. นางจันทรา บูรณฤกษ์ กรรมการ / กรรมการอิสระ

9. นายคริสโตเฟอร์ จอห์น คิง กรรมการ / กรรมการอิสระ

(Mr. Christopher John King)

10. นายราจัน ราจู กานกิปาติ กรรมการ

(Mr. Rajan Raju Kankipati)

11. นางสาวจินเน็ท หว่อง ไค ยวน กรรมการ

(Ms. Jeanette Wong Kai Yuan)

12. นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร

13. นายไกรทิพย์ ไกรฤกษ์ กรรมการและประธานเจ้าหน้าที่บริหารด้านปฏิบัติการ

 นางสาวอัจฉรา ศิริขันธ์ เลขานุการคณะกรรมการ

นายสมโภชน์ พาชีรัตน์ ผู้ช่วยเลขานุการคณะกรรมการ

* ยังไม่ได้แต่งตั้งกรรมการแทนกรรมการ 2 คนที่ขอลาออก

ทั้งนี้ ในเดือนกุมภาพันธ์ 2550 คณะกรรมการธนาคารมีมติแต่งตั้ง นายจุลกร สิงหโกวินท์
เป็นกรรมการธนาคาร แทนกรรมการที่ขอลาออก

โดยปกติ คณะกรรมการธนาคารมีการประชุมเดือนละ 1 ครั้ง มีอำนาจหน้าที่และความรับผิดชอบ 4
ด้านหลัก ดังนี้

-   ด้านนโยบาย

- กำหนดทิศทางและเป้าหมายเชิงกลยุทธ์ในภาพรวมของธนาคาร
รวมทั้งพิจารณาทบทวนและอนุมัตินโยบาย ทิศทางการดำเนินงาน แผนธุรกิจ และงบประมาณประจำปี

- แต่งตั้งกรรมการจำนวนหนึ่งเป็นคณะกรรมการบริหาร
เพื่อดำเนินกิจการของธนาคารตามที่คณะกรรมการมอบหมาย

- พิจารณาอนุมัติบทบาทหน้าที่ของคณะกรรมการย่อยคณะต่างๆ ตลอดจนองค์ประกอบ
รวมทั้งพิจารณาอนุมัติการเปลี่ยนแปลงที่มีนัยสำคัญต่อการปฏิบัติงานของคณะกรรมการชุดย่อยที่มีการ
แต่งตั้งขึ้น

-
พิจารณาทบทวนหนังสือบริคณห์สนธิและข้อบังคับของธนาคารให้มีความเหมาะสมและเป็นที่รับรู้ของผู้ถือหุ้น

- พิจารณาแผนการเพิ่มทุน

-   ด้านการบริหารงาน

- กำกับควบคุมดูแลให้ฝ่ายจัดการดำเนินการให้เป็นไปตามวิสัยทัศน์ นโยบาย และ
ภารกิจที่คณะกรรมการกำหนดให้มีการดำเนินธุรกิจที่แข่งขันได้ดี
ดำเนินการอย่างมีประสิทธิภาพและประสิทธิผล เพื่อผลประโยชน์สูงสุดของธนาคารและผู้ถือหุ้น

- ดูแลให้ฝ่ายจัดการของธนาคารมีการกำหนดนโยบาย กระบวนการ
และการควบคุมด้านการบริหารความเสี่ยงประเภทต่างๆ ที่เกิดขึ้น
โดยทบทวนและอนุมัตินโยบายของธนาคารที่เกี่ยวข้องกับการบริหารความเสี่ยง
รวมทั้งทบทวนนโยบาย กลยุทธ์ การปฏิบัติจริงอย่างสม่ำเสมอ นโยบายที่ต้องพิจารณาได้แก่
ความเสี่ยงด้านสินเชื่อ การตลาด การลงทุน การปฏิบัติงาน ชื่อเสียง กฎหมาย
การบริหารสินทรัพย์และหนี้สิน รวมถึงความเสี่ยงด้านสภาพคล่อง ความเสี่ยงของอัตราดอกเบี้ย
และด้านอื่นๆ ตามข้อกำหนดของธนาคารแห่งประเทศไทย

- พิจารณาอนุมัติการมอบอำนาจซึ่งผูกพันธนาคารกับบุคคลที่สาม
รวมถึงการให้บุคคลที่สามปฏิบัติงานแทนธนาคาร

- ดูแลให้ฝ่ายจัดการและคณะกรรมการบริหาร
รายงานเรื่องที่สำคัญของธนาคารต่อคณะกรรมการอย่างทันเวลาและเหมาะสม

- ติดตามผลรายงานการประชุมและตรวจสอบผลการดำเนินงานของคณะกรรมการชุดย่อยคณะต่างๆ

-   ด้านการกำกับดูแลกิจการและการควบคุมภายใน

- กำกับดูแลให้การบริหารธนาคารมีความโปร่งใส สามารถตรวจสอบได้ตามหลักธรรมาภิบาลที่ดี

- ตรวจสอบรายงานการบริหาร และรายงานทางบัญชีเป็นประจำทุกไตรมาส

- ตรวจสอบให้มั่นใจว่า ธนาคารปฏิบัติตามกฎข้อบังคับและนโยบายของทางการ และของธนาคาร
เช่น เรื่องระดับเงินกองทุนที่เหมาะสม โดยจัดให้มีการตรวจสอบเป็นประจำแต่ละเดือน

- ดำเนินการให้ธนาคารมีระบบควบคุมภายในและการตรวจสอบภายในที่มีประสิทธิภาพ
การตรวจสอบที่เพียงพอ
รวมทั้งการแต่งตั้งดูแลคณะกรรมการตรวจสอบและคณะกรรมการบริหารความเสี่ยง
ให้มีการปฏิบัติงานอย่างเต็มที่

- จัดให้มีบทบัญญัติเกี่ยวกับจรรยาบรรณทางธุรกิจ จริยธรรมทางธุรกิจ และจริยธรรมของกรรมการ
ผู้บริหาร และพนักงาน เพื่อเป็นแนวทางปฏิบัติภายในองค์กร

-   ด้านการพนักงาน

- พิจารณาอนุมัติ การจ้าง แต่งตั้ง โยกย้าย ถอดถอน กำหนดผลตอบแทน กำหนดโทษทางวินัย
เลิกจ้าง การลาออก ของผู้บริหารระดับสูง
รวมทั้งข้อเสนอของคณะกรรมการสรรหาและกำหนดค่าตอบแทน

- ประเมินผลงานของกรรมการผู้จัดการใหญ่และประธานเจ้าหน้าที่บริหาร ประธาน
เจ้าหน้าที่บริหารด้านปฏิบัติการ และ ประธานเจ้าหน้าที่บริหารด้านการเงิน ปีละสองครั้ง

-   คณะกรรมการบริหาร

คณะกรรมการบริหารประกอบด้วยกรรมการธนาคาร 7 คน ณ วันที่ 31 ธันวาคม 2549
มีกรรมการบริหาร จำนวน 5 คน* ประกอบด้วย

1. พลเอกแป้ง มาลากุล ณ อยุธยา กรรมการบริหาร (กรรมการที่ไม่ได้เป็นผู้บริหาร)

2. นายอมร อัศวานันท์ กรรมการบริหาร (กรรมการที่ไม่ได้เป็นผู้บริหาร)

3. นายราจัน ราจู กานกิปาติ กรรมการบริหาร (กรรมการที่ไม่ได้เป็นผู้บริหาร)

(Mr. Rajan Raju Kankipati)

4. นายไกรทิพย์ ไกรฤกษ์ กรรมการบริหาร (กรรมการที่เป็นผู้บริหาร)

5. นายสุภัค ศิวะรักษ์ กรรมการบริหารและเลขานุการ (กรรมการที่เป็นผู้บริหาร)

นายเอกพล ณ สงขลา ผู้ช่วยเลขานุการ

* ยังไม่ได้แต่งตั้งประธานกรรมการบริหารและกรรมการบริหารแทนกรรมการที่ขอลาออก 2 คน

ทั้งนี้ ในเดือนกุมภาพันธ์ 2550 คณะกรรมการธนาคารมีมติแต่งตั้ง นายจุลกร สิงหโกวินท์
เป็นประธานกรรมการบริหาร

โดยปกติ คณะกรรมการบริหารมีการประชุมเฉลี่ย 1 ครั้งต่อสัปดาห์ หรือตามที่จำเป็น
มีอำนาจหน้าที่และความรับผิดชอบดังนี้

-   ด้านนโยบาย

- พิจารณานโยบาย กลยุทธ์ แผนงาน และงบประมาณในการดำเนินงานของธนาคาร
ก่อนนำเสนอคณะกรรมการธนาคาร
และติดตามผลการดำเนินงานของธนาคารอย่างสม่ำเสมอให้เป็นไปตามที่กำหนด

- ติดตามความจำเป็นในการปรับปรุงหนังสือบริคณห์สนธิและข้อบังคับของธนาคาร

-   ด้านอำนาจอนุมัติ

- อนุมัติการลงทุนหรือการลดการลงทุนที่เกินจากอำนาจอนุมัติของฝ่ายจัดการ

- พิจารณาอนุมัติสินเชื่อที่เกินจากอำนาจอนุมัติของฝ่ายจัดการ

- พิจารณาอนุมัติการลงทุน ค่าใช้จ่าย การร่วมทุน การทำธุรกรรม การปรับโครงสร้างหนี้
การบริหารทรัพยากรบุคคลที่นอกเหนือจากอำนาจอนุมัติของฝ่ายจัดการ

- พิจารณาอนุมัติการเปลี่ยนแปลงโครงสร้างองค์กรระดับฝ่ายงานขึ้นไป

- พิจารณาอนุมัติการจ้างงาน และการแต่งตั้ง การโยกย้าย การถอดถอน การกำหนดผลตอบแทน
การลงโทษทางวินัย การเลิกจ้าง และการลาออกของผู้บริหารในระดับที่กำหนด

-   ด้านการบริหาร

- ให้คำปรึกษากับกลุ่มประธานเจ้าหน้าที่บริหาร สำหรับประเด็นเร่งด่วนหรือสำคัญ

- ตรวจสอบผลการดำเนินงานของคณะประธานเจ้าหน้าที่บริหาร
และรายงานผลต่อคณะกรรมการธนาคาร

- ดูแลให้ฝ่ายจัดการยกประเด็นที่สำคัญ เสนอต่อคณะกรรมการธนาคารอย่างทันเวลาและเหมาะสม

- พิจารณาทบทวนรายการสินเชื่อที่ไม่ก่อให้เกิดรายได้ขนาดกลางและขนาดใหญ่ทุก 2 เดือน

- พิจารณากลั่นกรองเรื่องที่ฝ่ายจัดการจะนำเสนอคณะกรรมการธนาคารเพื่อพิจารณา
รวมทั้งปฏิบัติการอื่นใดตามที่คณะกรรมการธนาคารมอบหมาย

-   คณะกรรมการตรวจสอบ

คณะกรรมการตรวจสอบประกอบด้วยกรรมการอิสระอย่างน้อย 3 คน ณ วันที่ 31 ธันวาคม 2549 ประกอบด้วย

1. นายบดี จุณณานนท์ ประธานกรรมการตรวจสอบ / กรรมการอิสระ

2. นายคัมภีร์ แก้วเจริญ กรรมการตรวจสอบ / กรรมการอิสระ

3. นายคริสโตเฟอร์ จอห์น คิง กรรมการตรวจสอบ / กรรมการอิสระ

(Mr. Christopher John King)

นายพีระ ชินวรรณบุตร เลขานุการ

โดยปกติ คณะกรรมการตรวจสอบมีการประชุมเดือนละ 1 ครั้ง หรือตามที่จำเป็น
มีอำนาจหน้าที่และความรับผิดชอบดังนี้

-   สอบทานรายงานทางการเงินของธนาคารให้มีความถูกต้องและเพียงพอ

-   ดูแลให้ธนาคารมีระบบการควบคุมภายในและการตรวจสอบที่เหมาะสมและมีประสิทธิผล
    รวมทั้งดูแลให้สายงานตรวจสอบมีบุคลากรที่เหมาะสมและเพียงพอในการปฏิบัติหน้าที่ได้อย่างมีประสิทธิภาพ

-   ดูแลให้ธนาคารปฏิบัติตามกฎหมายและข้อกำหนดของทางการที่เกี่ยวข้องอย่างเคร่งครัด

-   พิจารณาให้ความเห็นในการคัดเลือกบุคคลเพื่อแต่งตั้งเป็นผู้สอบบัญชีของธนาคาร
    และค่าตอบแทนที่เหมาะสม โดยคำนึงถึงความน่าเชื่อถือ ประสบการณ์
    ความเพียงพอของบุคลากร และความเป็นอิสระของสำนักงานสอบบัญชี

-   พิจารณาให้ความเห็นชอบการว่าจ้างหรือการทำข้อตกลงกับผู้สอบบัญชีในภารกิจอื่นนอกเหนือจากงานสอบบัญชี

-   ดูแลให้มีการเปิดเผยข้อมูลที่เกี่ยวโยงกันหรือที่อาจมีผลประโยชน์ทับซ้อน
    ให้มีความถูกต้องและเพียงพอ

-   จัดทำรายงานการกำกับดูแลกิจการของคณะกรรมการตรวจสอบและเปิดเผยไว้ในรายงานประจำปีของธนาคาร
    โดยให้ประธานคณะกรรมการตรวจสอบลงลายมือชื่อรับรองรายงานดังกล่าวด้วย

-   รายงานให้คณะกรรมการธนาคารเพื่อให้กำหนดแนวทางแก้ไขเมื่อพบข้อสังเกตในกรณีต่อไปนี้
    คือ ผลประโยชน์ทับซ้อน กรณีทุจริตหรือข้อบ่งชี้ว่าอาจมีการทุจริต
    การดำเนินงานที่มีความเสี่ยงเกินสมควรและอาจเกิดความเสียหายต่อธนาคาร
    และความบกพร่องที่สำคัญในระบบการบริหารงาน
    รวมทั้งการปฏิบัติไม่ชอบด้วยกฎหมายหรือข้อกำหนดของทางการที่เกี่ยวข้อง

-   พิจารณาสอบสวนข้อเท็จจริงตามข้อร้องเรียนของพนักงานและลูกค้าของธนาคาร

-   พิจารณาผลการตรวจสอบและการสั่งการของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง
    และพิจารณาความเหมาะสมของมาตรการและการดำเนินการแก้ไขของฝ่ายจัดการ

-   ปฏิบัติภารกิจอื่นใดตามที่คณะกรรมการธนาคารมอบหมาย
    ด้วยความเห็นชอบของคณะกรรมการตรวจสอบ

-   ปฏิบัติตามข้อกำหนดของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง

-   คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนประกอบด้วยกรรมการธนาคารที่ไม่เป็นผู้บริหารไม่น้อยกว่า 3 คน ณ วันที่ 31 ธันวาคม 2549 ประกอบด้วย

1. นายสมใจนึก เองตระกูล ประธานกรรมการ (กรรมการที่ไม่ได้เป็นผู้บริหาร)

2. นางสาวจินเน็ท หว่อง ไค ยวน กรรมการ (กรรมการที่ไม่ได้เป็นผู้บริหาร)

(Ms. Jeanette Wong Kai Yuan)

3. นางจันทรา บูรณฤกษ์ กรรมการ (กรรมการอิสระ)

4. นายคริสโตเฟอร์ จอห์น คิง กรรมการ (กรรมการอิสระ)

(Mr. Christopher John King)

นางสาวธมน ถิรจิรโชติ เลขานุการ

ทั้งนี้ ในเดือนมกราคม 2550 คณะกรรมการธนาคารได้มีมติแต่งตั้งนางจันทรา บูรณฤกษ์
กรรมการอิสระ เป็นประธานคณะกรรมการสรรหาและกำหนดค่าตอบแทน แทนนายสมใจนึก
เองตระกูล

โดยปกติ คณะกรรมการสรรหาและกำหนดค่าตอบแทนมีการประชุมเฉลี่ย 4 ครั้ง/ปี หรือตามที่จำเป็น
มีอำนาจหน้าที่และความรับผิดชอบดังนี้

-   กำหนดนโยบาย หลักเกณฑ์ และวิธีการสรรหากรรมการธนาคารและผู้บริหารระดับสูง
    เพื่อเสนอต่อคณะกรรมการธนาคารพิจารณาอนุมัติ

-   คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการธนาคาร
    ผู้บริหารระดับสูง และกรรมการในกิจการที่ธนาคารถือหุ้นตั้งแต่ร้อยละ 50
    เพื่อเสนอต่อคณะกรรมการธนาคาร

-   กำหนดนโยบายการจ่ายค่าตอบแทนและผลประโยชน์อื่น
    รวมถึงจำนวนค่าตอบแทนและผลประโยชน์อื่นที่ให้แก่กรรมการและผู้บริหารระดับสูง
    โดยต้องมีหลักเกณฑ์ที่ชัดเจน โปร่งใส เพื่อเสนอต่อคณะกรรมการธนาคารพิจารณาอนุมัติ

-   ดูแลให้กรรมการและผู้บริหารระดับสูงของธนาคารได้รับผลตอบแทนที่เหมาะสมกับหน้าที่และความรับผิดชอบที่มีต่อธนาคาร

-   กำหนดแนวทางการประเมินผลงานของกรรมการและผู้บริหารระดับสูง
    เพื่อพิจารณาปรับผลตอบแทนประจำปี โดยจะต้องคำนึงถึงหน้าที่ความรับผิดชอบ
    และความเสี่ยงที่เกี่ยวข้อง
    รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

-   คณะกรรมการบริหารความเสี่ยง

คณะกรรมการบริหารความเสี่ยง ณ วันที่ 31 ธันวาคม 2549 ประกอบด้วย

1. นายราจัน ราจู กานกิปาติ ประธานกรรมการ (กรรมการที่ไม่ได้เป็นผู้บริหาร)

(Mr. Rajan Raju Kankipati)

2. นายอมร อัศวานันท์ กรรมการ (กรรมการที่ไม่ได้เป็นผู้บริหาร)

3. นางจันทรา บูรณฤกษ์ กรรมการ (กรรมการอิสระ)

4. นายคริสโตเฟอร์ จอห์น คิง กรรมการ (กรรมการอิสระ)

(Mr. Christopher John King)

นายธเนศ ภู่ตระกูล เลขานุการ

โดยปกติ คณะกรรมการบริหารความเสี่ยงมีการประชุมเดือนละ 1 ครั้ง หรือตามที่จำเป็น
มีอำนาจหน้าที่และความรับผิดชอบดังนี้

-   อนุมัติกลยุทธ์การบริหารความเสี่ยงโดยรวมของธนาคาร

-   อนุมัตินโยบาย กรอบการปฏิบัติงาน รวมทั้งประเด็นต่างๆ ที่เกี่ยวข้องกับการบริหารความเสี่ยง
    ซึ่งทางการกำหนดให้ต้องได้รับอนุมัติจากคณะกรรมการธนาคาร

-   ให้ความเห็นต่อคณะกรรมการธนาคารในการอนุมัติระดับความเสี่ยงที่ยอมรับได้โดยรวม
    และการกระจุกตัวของความเสี่ยง

-   จัดสรรวงเงินด้านความเสี่ยงที่ได้รับการอนุมัติจากคณะกรรมการธนาคาร
    รวมทั้งนโยบายและกรอบการปฏิบัติงานต่างๆ ที่เกี่ยวข้อง

-   ทบทวนและกำกับดูแลความเสี่ยง และแนวทางการบริหารความเสี่ยง
    รวมทั้งการเตรียมความพร้อมของธนาคารในการปฏิบัติการตามแนวทางของโครงการ Basel
    II

-   รายงานผลการบริหารความเสี่ยง
    รวมถึงเหตุการณ์และประเด็นความเสี่ยงที่คณะกรรมการธนาคารต้องรับทราบ

-   อนุมัติการแต่งตั้ง/ทบทวนโครงสร้างและองค์ประกอบของกรรมการ
    และหน้าที่ของคณะกรรมการบริหารความเสี่ยงคณะต่างๆ ในระดับของฝ่ายจัดการ ได้แก่
    คณะกรรมการบริหาร
    สินทรัพย์และหนี้สิน คณะกรรมการนโยบายสินเชื่อ
    คณะกรรมการบริหารความเสี่ยงด้านปฏิบัติการ และคณะกรรมการ RMGA Project
    Steering Committee เป็นต้น

-   คณะกรรมการบริหารการเปลี่ยนแปลงของธนาคาร

เมื่อวันที่ 26 กันยายน 2549
คณะกรรมการธนาคารได้แต่งตั้งคณะกรรมการบริหารการเปลี่ยนแปลงของธนาคาร

คณะกรรมการบริหารการเปลี่ยนแปลงของธนาคาร ณ 31 ธันวาคม 2549 ประกอบด้วย

1. นายสมใจนึก เองตระกูล ประธานกรรมการ (กรรมการที่ไม่ได้เป็นผู้บริหาร)

2. นายราจัน ราจู กานกิปาติ กรรมการ (กรรมการที่ไม่ได้เป็นผู้บริหาร)

(Mr. Rajan Raju Kankipati)

3. นายสุภัค ศิวะรักษ์ กรรมการ (กรรมการที่เป็นผู้บริหาร)

4. นายไกรทิพย์ ไกรฤกษ์ กรรมการ (กรรมการที่เป็นผู้บริหาร)

5. นายธเนศ ภู่ตระกูล กรรมการ (ประธานเจ้าหน้าที่บริหารด้านการเงิน)

นายเอกพล ณ สงขลา เลขานุการ

คณะกรรมการบริหารการเปลี่ยนแปลงของธนาคาร มีบทบาทหน้าที่และความรับผิดชอบดังนี้

-   วิเคราะห์และสรุปสถานการณ์เพื่อกำหนดกลยุทธ์และพิจารณาการเปลี่ยนแปลงการปรับโครงสร้างองค์กรและบุคลากร

-   พิจารณาดำเนินการปรับโครงสร้างองค์กร
    กำหนดอัตรากำลังของหน่วยงานและโยกย้ายแต่งตั้งบุคลากรตามความเหมาะสม
    เพื่อให้เกิดประสิทธิภาพในการบริหารและการปฏิบัติงาน

-   ติดตามและรายงานผลการปฏิบัติงานต่อคณะกรรมการธนาคารอย่างต่อเนื่อง

-   แต่งตั้งคณะทำงานเพื่อช่วยดำเนินการตามความเหมาะสม

-   ปฏิบัติหน้าที่อื่นๆ ตามที่คณะกรรมการธนาคารมอบหมาย

-   คณะกรรมการด้านประเมินผลงาน

คณะกรรมการด้านประเมินผลงาน ณ วันที่ 31 ธันวาคม 2549 * ประกอบด้วย

1. นายอมร อัศวานันท์ กรรมการ (กรรมการที่ไม่ได้เป็นผู้บริหาร)

 นางสาวธมน ถิรจิรโชติ เลขานุการ

* ยังไม่ได้แต่งตั้งประธานกรรมการแทนกรรมการที่ขอลาออก

ทั้งนี้ ในเดือนมกราคม 2550 คณะกรรมการธนาคารได้มีมติแต่งตั้งพลเอกแป้ง มาลากุล ณ อยุธยา
กรรมการที่มิได้เป็นผู้บริหาร เป็นประธานคณะกรรมการด้านประเมินผลงาน

คณะกรรมการด้านประเมินผลงาน มีบทบาทหน้าที่และความรับผิดชอบดังนี้

-   เสนอหลักเกณฑ์การประเมินผลงานของกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    โดยให้มีความสอดคล้องกับเป้าหมายและกลยุทธ์การดำเนินธุรกิจของธนาคาร

-   กำหนดดัชนีชี้วัดผลงาน (KPI)
    รวมทั้งวิธีการวัดผลงานร่วมกับกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    แล้วเสนอให้คณะกรรมการสรรหาและกำหนดค่าตอบแทนพิจารณาอนุมัติ

-   ประเมินผลการปฏิบัติงานของกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    เป็นรายไตรมาส แล้วรายงานต่อคณะกรรมการสรรหาและกำหนดค่าตอบแทน

-   คณะกรรมการ/ คณะทำงานอื่น

    -   ด้านนโยบาย (คณะหลัก 8 คณะ)

1.  คณะประธานเจ้าหน้าที่บริหาร มีภาระหน้าที่ กำกับดูแลการดำเนินงานให้บรรลุตามวิสัยทัศน์
    เป้าหมาย และกลยุทธ์ของธนาคาร พัฒนากลยุทธ์ทางธุรกิจ แผนธุรกิจ และงบประมาณประจำปี
    กำกับดูแล บริหารจัดการ ผลักดัน และติดตามการปฏิบัติงาน
    และผลการดำเนินงานของสายงานต่างๆ ให้เป็นไปตามเป้าหมาย

2.  คณะกรรมการจัดการ มีภาระหน้าที่ ในการถ่ายทอดนโยบาย ทิศทางการดำเนินงาน
    และมติต่างๆ ของคณะกรรมการธนาคาร คณะกรรมการบริหาร
    คณะกรรมการบริหารความเสี่ยง และคณะประธานเจ้าหน้าที่บริหาร
    เพื่อให้เจ้าหน้าที่บริหารสายงานต่างๆ นำไปปฏิบัติ
    รวมถึงเป็นคณะที่เจ้าหน้าที่บริหารสายงานต่างๆสามารถหารือร่วมกันในประเด็นปัญหาเร่งด่วน/สำคัญ
    หรือประเด็นปัญหาข้ามสายงานที่จำเป็นต้องได้รับนโยบาย หลักการ หรือแนวทางในการแก้ไข

3.  คณะกรรมการลงทุน มีภาระหน้าที่พิจารณา กลั่นกรองนโยบาย กรอบ
    และแนวทางการลงทุนของธนาคาร รวมทั้งอนุมัติการลงทุนในหลักทรัพย์/ตราสารการเงิน
    ทั้งนี้โดยอยู่ภายในกรอบที่กำหนดโดยคณะกรรมการบริหารความเสี่ยง
    และคณะกรรมการธนาคาร

4.  คณะกรรมการนโยบายสินเชื่อ มีภาระหน้าที่ ทบทวน
    และกำหนดแนวทางการบริหารความเสี่ยงด้านสินเชื่อ นโยบายการปล่อยสินเชื่อ
    ระดับความเสี่ยงด้านสินเชื่อที่ธนาคารสามารถยอมรับได้ (Risk Tolerance Level)
    และเครื่องมือในการควบคุมความเสี่ยงด้านสินเชื่อ
    รวมถึงกำหนดแนวทางที่เกี่ยวข้องการบริหารความเสี่ยงด้านสินเชื่อโดยรวม
    และผลกระทบต่อชื่อเสียงของธนาคารจากการออกผลิตภัณฑ์ใหม่
    ทั้งนี้โดยอยู่ภายในกรอบที่กำหนดโดยคณะกรรมการบริหารความเสี่ยง
    และคณะกรรมการธนาคาร

5.  คณะกรรมการบริหารความเสี่ยงด้านปฏิบัติการ มีภาระหน้าที่ ทบทวน
    และกำหนดแนวทางการบริหารความเสี่ยงด้านปฏิบัติการ
    ระดับความเสี่ยงด้านปฏิบัติการที่ยอมรับได้ (Risk Tolerance Level)
    และเครื่องมือในการควบคุมความเสี่ยงด้านปฏิบัติการ
    รวมถึงดูแลการบริหารจัดการความเสี่ยงด้านปฏิบัติการ
    ทั้งนี้โดยอยู่ภายในกรอบที่กำหนดโดยคณะกรรมการบริหารความเสี่ยง
    และคณะกรรมการธนาคาร

6.  คณะกรรมการบริหารสินทรัพย์และหนี้สิน มีภาระหน้าที่ กำกับดูแลการบริหาร สภาพคล่อง
    การบริหารความเสี่ยงด้านตลาดเงิน การบริหารจัดการเงินกองทุนของธนาคาร
    ทั้งนี้โดยอยู่ภายในกรอบที่กำหนดโดยคณะกรรมการบริหารความเสี่ยง
    และคณะกรรมการธนาคาร

7.  คณะกรรมการ Basel II Steering Committee มีภาระหน้าที่ กำกับ ดูแล
    การดำเนินการตามโครงการ Bael II
    ซึ่งเป็นโครงการเพื่อเตรียมความพร้อมของธนาคารให้สามารถปฏิบัติตามเกณฑ์ Basel II
    และติดตามให้การดำเนินการสอดคล้องกับวัตถุประสงค์ แผนงาน และกลยุทธ์ของธนาคาร

8.  คณะกรรมการบริหารกองทุน มีภาระหน้าที่ กำหนดกรอบและทิศทางการลงทุนของกองทุนต่างๆ
    ที่ธนาคารรับบริหารจัดการ ทบทวน พิจารณา
    และอนุมัติกรอบการลงทุนในระดับประเภทหลักทรัพย์และสัดส่วนการลงทุนที่กองทุนสามารถลงทุนได้
    อนุมัติคู่ค้าและวงเงินที่สามารถซื้อ/ขายหลักทรัพย์ผ่านคู่ค้าได้ รวมทั้งทบทวน
    และติดตามความเสี่ยง
    และผลการดำเนินงานของกองทุนภายใต้การจัดการในระดับประเภทหลักทรัพย์

    -   ด้านสินเชื่อ (13 คณะ)

1.  คณะกรรมการสินเชื่อ มีภาระหน้าที่ พิจารณาลูกค้าธุรกิจขนาดใหญ่
    ขนาดกลางและขนาดย่อมตามอำนาจอนุมัติ
    และกลั่นกรองเรื่องที่อยู่ในอำนาจอนุมัติของคณะกรรมการธนาคารและคณะกรรมการบริหาร

2.  คณะกรรมการสินเชื่อขนาดใหญ่ มีภาระหน้าที่
    พิจารณาเฉพาะลูกค้าธุรกิจขนาดใหญ่และลูกค้าของสาขาต่างประเทศตามอำนาจอนุมัติ

3.  คณะกรรมการสินเชื่อธุรกิจสาขากรุงเทพฯ คณะกรรมการสินเชื่อธุรกิจสาขาภูมิภาค
    คณะอนุกรรมการสินเชื่อธุรกิจสาขากรุงเทพฯ และคณะอนุกรรมการสินเชื่อธุรกิจสาขาภูมิภาค
    มีภาระหน้าที่ ความรับผิดชอบ และดำเนินงานตามนโยบาย คำสั่ง
    และระเบียบของธนาคารด้านสินเชื่อของสาขา

4.  คณะกรรมการพิจารณาและอนุมัติผลการประเมินราคา มีภาระหน้าที่
    อนุมัติรายชื่อผู้ประเมินราคาอิสระภายนอก
    กำหนดระเบียบวิธีปฏิบัติที่เกี่ยวข้องกับการประเมินราคา
    และอนุมัติผลการประเมินราคาหรือผลการตีราคา สำหรับทุกมูลค่าทรัพย์สิน

5.  คณะกรรมการพัฒนาสินทรัพย์ด้อยคุณภาพ คณะอนุกรรมการฯ 1 และ 2 คณะอนุกรรมการฯ
    ของสาขา 1 และ 2 และ คณะทำงานพิจารณาราคาซื้อทรัพย์สิน มีภาระหน้าที่
    ทบทวนและดูแลสินทรัพย์ด้อยคุณภาพรวมทั้งประมวลแนวโน้มและผลกระทบที่มีต่อธนาคาร

    -   ด้านผลิตภัณฑ์ (1 คณะ)

คณะกรรมการการออกผลิตภัณฑ์และบริการใหม่ มีภาระหน้าที่ อนุมัติข้อกำหนด
เงื่อนไขผลิตภัณฑ์/บริการของธนาคารที่จะเสนอขายต่อลูกค้า รวมทั้งปรับ หรือยกเลิก
ผลิตภัณฑ์/บริการที่เสนอขายอยู่เดิม
ทั้งนี้เพื่อให้ผลิตภัณฑ์/บริการของธนาคารมีความเหมาะสมตามสภาวการณ์

-   ด้านบริหารความต่อเนื่องในการดำเนินธุรกิจ ในภาวะวิกฤต (คณะหลัก 2 คณะ)

1.  คณะกรรมการดำเนินการแก้ไขภาวะวิกฤตด้านสภาพคล่อง มีภาระหน้าที่สั่งการและ
    กำกับดูแลให้การแก้ปัญหาฉุกเฉินด้านสภาพคล่องในแต่ละระดับความรุนแรงเป็นไปตามมาตรการที่กำหนด

2.  คณะทำงานแผนปฏิบัติการฉุกเฉิน มีภาระหน้าที่ในการกำหนดแผน
    และติดตามให้การพัฒนาแผนการปฏิบัติการฉุกเฉินและแผนดำเนินธุรกิจอย่างต่อเนื่อง
    (Business Continuity Plan) ของธนาคารครอบคลุมทั้งองค์กร
    รวมถึงมีการทดสอบแผนฉุกเฉินทั้งในระดับหน่วยงานและระดับองค์กร
    รวมทั้งการทดสอบร่วมกับหน่วยงานภายนอก

    -   ด้านเทคโนโลยี (คณะหลัก 1 คณะ)

คณะกรรมการพัฒนาเทคโนโลยีและระบบงาน มีภาระหน้าที่
กำหนดนโยบายและแผนการพัฒนาเทคโนโลยีและระบบงานของธนาคารทั้งระยะสั้นและระยะยาว
ติดตามความคืบหน้าและทบทวนแผนงานของโครงการพัฒนาเทคโนโลยีและระบบงานต่างๆ
ของธนาคาร ดำเนินการคัดเลือกและปรับเปลี่ยนเทคโนโลยีทั้งด้าน Hardware และ Software
รวมทั้งติดตามและควบคุมการจัดซื้อ
ตลอดจนให้ความเห็นเกี่ยวกับการตั้งงบประมาณด้านระบบงานและระบบเทคโนโลยี

-   ด้านทรัพยากรบุคคล (คณะหลัก 1 คณะ)

คณะกรรมการพนักงาน มีภาระหน้าที่ เสนอหลักการ กลยุทธ์
และระเบียบด้านการบริหารทรัพยากรบุคคล รวมถึงการจ่ายผลตอบแทนประจำปีของพนักงาน
การกำหนดโครงสร้างเงินเดือน ผลตอบแทน สวัสดิการของพนักงานตั้งแต่ระดับเจ้าหน้าที่บริหาร
กำกับฝ่ายลงมา อนุมัติแผนสับเปลี่ยนหมุนเวียนพนักงาน ตำแหน่งงาน
และการบริหารผลการปฏิบัติงาน (Performance Management) อนุมัติการจ้าง บรรจุ ย้าย
แต่งตั้ง สับเปลี่ยนตำแหน่งพนักงานระดับหัวหน้างาน ตลอดจนทบทวน และอนุมัติ แผนการฝึกอบรม

-   ด้านอนามัย (3 คณะ)

ธนาคารได้แต่งตั้งคณะกรรมการความปลอดภัย อาชีวอนามัย และสภาพแวดล้อมในการทำงาน 1
คณะที่สำนักงานใหญ่ และอีก 2 คณะ ที่สาขาสำนักราชดำเนิน และพญาไทโดยมีภาระหน้าที่
จัดทำโครงการส่งเสริมและสนับสนุนกิจกรรม รวมทั้งการกำหนดระเบียบด้านความปลอดภัย
อาชีวอนามัย
และสภาพแวดล้อมในการทำงานของสำนักงานใหญ่ให้เป็นไปตามกฎกระทรวงแรงงานและสวัสดิการสังคม

-   กรรมการอิสระ

กรรมการธนาคาร ณ วันที่ 31 ธันวาคม 2549 มีจำนวน 13 คน ประกอบด้วย กรรมการอิสระ
(Independent Directors) 5 คน กรรมการที่ไม่เป็นผู้บริหาร 6 คน
และกรรมการที่เป็นผู้บริหาร 2 คน ทั้งนี้ ธนาคารกำหนดจำนวนขั้นต่ำของกรรมการอิสระ เท่ากับ 1
ใน 3 ของจำนวนกรรมการทั้งหมดตามหลักเกณฑ์ของตลาดหลักทรัพย์ และไม่น้อยกว่า 3 คน

กรรมการอิสระของธนาคารประกอบด้วยบุคคลต่างๆ ที่มีคุณสมบัติและประสบการณ์ เหมาะสม
มีความเห็นเป็นอิสระและมีความเที่ยงธรรมในการปฏิบัติงาน
โดยคุณสมบัติเบื้องต้นของกรรมการอิสระเป็นไปตามนิยามที่กำหนดโดยคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และธนาคารแห่งประเทศไทย
ตลอดจนสอดคล้องกับแนวทางการกำกับดูแลกิจการที่ดี โดยนิยามกรรมการอิสระของธนาคารเป็นดังนี้

(1) ถือหุ้นไม่เกินร้อยละ 0.5 ของทุนชำระแล้วของธนาคาร บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถืออยู่โดยผู้ที่เกี่ยวข้องด้วย

(2) ไม่มีส่วนร่วมในการบริหารงาน ไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
หรือไม่เป็นผู้มีอำนาจควบคุมของธนาคาร บริษัทในเครือ บริษัทร่วม บริษัทที่เกี่ยวข้อง หรือ
ผู้ถือหุ้นรายใหญ่ของธนาคาร รวมทั้งไม่เป็นหรือเกี่ยวข้องกับผู้ให้บริการด้านวิชาชีพ ผู้สอบบัญชี
ทนายความ หรือ วิชาชีพใดๆ ที่ทำให้มีข้อจำกัดในการแสดงความคิดเห็นที่เป็นอิสระแก่ธนาคาร
บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของธนาคาร นอกจากนี้
ไม่เป็นบุคคลที่อาจมีความขัดแย้งของผลประโยชน์
โดยต้องไม่มีผลประโยชน์และส่วนได้เสียในลักษณะดังกล่าวข้างต้น และในกรณีอื่นๆ
มาแล้วเป็นเวลาไม่น้อยกว่า 1 ปี ก่อนที่จะเข้าข่ายมีคุณสมบัติเป็นกรรมการอิสระโดยครบถ้วน
เว้นแต่คณะกรรมการธนาคารได้พิจารณาอย่างรอบคอบแล้ว
เห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่
และการให้ความเห็นที่เป็นอิสระ

(3) ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือ
ทางอ้อม ในด้านการเงินและการบริหารงานในธนาคาร บริษัทในเครือ บริษัทร่วม
หรือผู้ถือหุ้นรายใหญ่ของธนาคาร
หรือบุคคลที่อาจมีความขัดแย้งของผลประโยชน์ในลักษณะที่จะทำให้ขาดความเป็นอิสระ

(4) ไม่ได้เป็นผู้ที่เกี่ยวข้องหรือญาติสนิทของผู้บริหาร หรือผู้ถือหุ้นรายใหญ่ของธนาคาร
บริษัทในเครือ บริษัทร่วม หรือบุคคลที่อาจมีความขัดแย้งของผลประโยชน์

(5) ไม่ได้เป็นกรรมการที่ได้รับการแต่งตั้งให้เป็นตัวแทนเพื่อรักษาผลประโยชน์ของ
ผู้ถือหุ้นรายใหญ่หรือ ผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของธนาคาร

รายชื่อกรรมการอิสระ ณ วันที่ 31 ธันวาคม 2549 ประกอบด้วย

1. นายบดี จุณณานนท์

2. นายคัมภีร์ แก้วเจริญ

3. นายวุฒิพันธุ์ วิชัยรัตน์

4. นางจันทรา บูรณฤกษ์

5. นายคริสโตเฟอร์ จอห์น คิง

(Mr. Christopher John King)

-   วิธีการคัดเลือกกรรมการอิสระ

ธนาคารตระหนักดีว่า
กรรมการอิสระมีส่วนสำคัญในการรักษาผลประโยชน์ของธนาคารและผู้ถือหุ้นรายย่อย
โดยการเสริมสร้างความเป็นอิสระให้กับคณะกรรมการและดูแลจัดการเกี่ยวกับความขัดแย้งทางผลประโยชน์ให้เป็นไปตามข้อกำหนดของทางการรวมทั้งหลักการกำกับดูแลกิจการที่ดี
คณะกรรมการจึงมีแนวทางในการเลือกสรรกรรมการอิสระจากบุคคลในสาขาวิชาชีพต่างๆ
ที่มีคุณสมบัติและประสบการณ์ที่เหมาะสม
สามารถให้ความเห็นที่เป็นอิสระและมีความเที่ยงธรรมในการปฏิบัติงาน
โดยคณะกรรมการสรรหาและกำหนดค่าตอบแทนเป็นผู้พิจารณาในเบื้องต้นก่อนนำเสนอคณะกรรมการธนาคารต่อไป

ผู้ถือหุ้นหรือคณะกรรมการธนาคาร (แล้วแต่กรณี)
เป็นผู้แต่งตั้งกรรมการอิสระเข้าร่วมในคณะกรรมการบริษัทเพื่อทำหน้าที่ในการเป็นกรรมการอิสระของบริษัท
ทั้งนี้
คุณสมบัติเบื้องต้นของกรรมการอิสระเป็นไปตามนิยามที่กำหนดโดยคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และธนาคารแห่งประเทศไทย
ตลอดจนสอดคล้องกับแนวทางการกำกับดูแลกิจการที่ดี

-   การประชุมคณะกรรมการ

คณะกรรมการธนาคารกำหนดประชุมโดยปกติทุกวันอังคาร สัปดาห์ที่ 3 ของเดือน
โดยจะกำหนดวันประชุมล่วงหน้าทั้งปีเพื่อให้กรรมการสามารถจัดเวลาเข้าร่วมประชุมได้ทุกครั้ง
นอกจากนี้
อาจจัดให้มีการประชุมวาระพิเศษขึ้นตามความจำเป็นโดยความเห็นชอบของประธานกรรมการธนาคาร
วาระการประชุมกำหนดโดยกรรมการผู้จัดการใหญ่และอนุมัติโดยประธานกรรมการธนาคาร
โดยแบ่งเป็นหมวดหมู่ชัดเจน
และเลขานุการคณะกรรมการจะส่งหนังสือเชิญประชุมพร้อมระเบียบวาระและเอกสารประกอบการประชุมให้แก่กรรมการล่วงหน้าไม่น้อยกว่า
7 วันก่อนการประชุม เว้นแต่ในกรณีจำเป็นเร่งด่วน
เพื่อให้คณะกรรมการได้มีเวลาศึกษาข้อมูลอย่างเพียงพอ ทั้งนี้
กรรมการแต่ละท่านสามารถนำเสนอวาระอื่นๆ ต่อที่ประชุมได้ตามที่เห็นควร

ในการประชุมแต่ละครั้ง
กรรมการจะใช้เวลาในการพิจารณาและแสดงความคิดเห็นอย่างเต็มที่และอิสระเพื่อประโยชน์สูงสุดต่อธนาคาร
ประธานกรรมการธนาคารเป็นผู้ประมวลข้อคิดเห็นและสรุปผลการพิจารณาของที่ประชุม
โดยมีเลขานุการคณะกรรมการเป็นผู้รับผิดชอบในการจัดทำรายงานการประชุมเพื่อให้ที่ประชุมรับรอง
รวมทั้งจัดเก็บรายงานการประชุมที่ผ่านการรับรองแล้วเพื่อใช้ในการอ้างอิง
และพร้อมให้ผู้ที่เกี่ยวข้องตรวจสอบได้

นอกจากนี้ กรรมการที่มีความเกี่ยวพันกับวาระที่นำเสนอในที่ประชุม
จะไม่ร่วมในการพิจารณาวาระนั้นๆ
และคณะกรรมการมีโอกาสประชุมโดยไม่มีกรรมการที่เป็นผู้บริหารร่วมอยู่ในที่ประชุม
เพื่อประเมินผลงานของกรรมการผู้จัดการใหญ่และประธานเจ้าหน้าที่บริหาร
ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน

ในปี 2549 คณะกรรมการธนาคารมีการประชุมรวม 13 ครั้ง
โดยมีรายละเอียดการเข้าประชุมของคณะกรรมการธนาคารและคณะกรรมการชุดย่อยแต่ละคณะ ดังนี้

จำนวนครั้งของการเข้าประชุมของกรรมการธนาคาร ในแต่ละคณะ สำหรับปี 2549

(หน่วย: ครั้ง)

+-----------------+-------+-------+------+------+-----+-----+------+
| ชื่อ              | ค     | คณะกร | ค    | คณะ  | คณะ | ค   | คณะก |
|                 | ณะกรร | รมการ | ณะกร | กรรม | กรร | ณะก | รรมก |
|                 | มการธ | บริหาร | รมกา | การส | มกา | รรม | ารบร |
|                 | นาคาร |       | รตรว | รรหา | รบร | การ | ิหารก |
|                 |       |       | จสอบ | และก | ิหาร | ด้าน | ารเป |
|                 |       |       |      | ำหนด | คว  | ประ | ลี่ยนแ |
|                 |       |       |      |      | ามเ | เมิน | ปลงข |
|                 |       |       |      | ค่าตอ | สี่ยง |     | องธน |
|                 |       |       |      | บแทน |     | ผล  | าคาร |
|                 |       |       |      |      |     | งาน |      |
|                 |       |       |      |      |     |     | (    |
|                 |       |       |      |      |     |     | ตั้งแต่ |
|                 |       |       |      |      |     |     | 26   |
|                 |       |       |      |      |     |     | กัน   |
|                 |       |       |      |      |     |     | ยายน |
|                 |       |       |      |      |     |     | 2    |
|                 |       |       |      |      |     |     | 549) |
+-----------------+-------+-------+------+------+-----+-----+------+
| จำนวน           | 13    | 55    | 20   | 9    | 12  | 12  | 2    |
| การประชุมทั้งสิ้นในปี |       |       |      |      |     |     |      |
| 2549            |       |       |      |      |     |     |      |
+-----------------+-------+-------+------+------+-----+-----+------+
| 1. นาย          | 13/13 |       |      | 9/9  |     |     | 2/2  |
| สมใจนึก เองตระกูล |       |       |      |      |     |     |      |
+-----------------+-------+-------+------+------+-----+-----+------+
| 2. พลเอก ชัยสิทธิ์  | 8/12  |       |      |      |     |     |      |
| ชินวัตร           |       |       |      |      |     |     |      |
|                 |       |       |      |      |     |     |      |
| (ถึง 19 พ.ย.     |       |       |      |      |     |     |      |
| 2549)           |       |       |      |      |     |     |      |
+-----------------+-------+-------+------+------+-----+-----+------+
| 3               | 12/12 | 48/49 |      |      |     |     |      |
| . นายสมหมาย ภาษี |       |       |      |      |     |     |      |
|                 |       |       |      |      |     |     |      |
| (ถึง 16 พ.ย.     |       |       |      |      |     |     |      |
| 2549)           |       |       |      |      |     |     |      |
+-----------------+-------+-------+------+------+-----+-----+------+
| 4. พลเ          | 1/1   |       |      |      |     |     |      |
| อก สนธิ บุญยรัตกลิน |       |       |      |      |     |     |      |
|                 |       |       |      |      |     |     |      |
|  (ตั้ง            |       |       |      |      |     |     |      |
| แต่ 18 ธ.ค.2549) |       |       |      |      |     |     |      |
+-----------------+-------+-------+------+------+-----+-----+------+
| 5. พลเอกแป้ง     | 13/13 | 55/55 |      |      |     |     |      |
|  มาลากุล ณ อยุธยา |       |       |      |      |     |     |      |
+-----------------+-------+-------+------+------+-----+-----+------+
| 6               | 13/13 |       | 2    |      |     |     |      |
| . นายบดี จุณณานนท์ |       |       | 0/20 |      |     |     |      |
+-----------------+-------+-------+------+------+-----+-----+------+
| 7. นายศิโรตม์     | 13/13 | 31/33 |      | 9/9  | 12  | 12  | 2/2  |
| สวัสดิ์พาณิชย์       |       |       |      |      | /12 | /12 |      |
|                 |       | (ต    |      |      |     |     |      |
| (ถึง 22 ธ.ค.     |       | ั้งแต่16 |      |      |     |     |      |
| 2549)           |       | พ.    |      |      |     |     |      |
|                 |       | ค.49) |      |      |     |     |      |
+-----------------+-------+-------+------+------+-----+-----+------+
| 8. นายอมร       | 12/13 | 53/55 |      |      | 12  | 12  |      |
| อัศวานันท์         |       |       |      |      | /12 | /12 |      |
+-----------------+-------+-------+------+------+-----+-----+------+
| 9. นายคัมภีร์      | 13/13 |       | 2    |      |     |     |      |
| แก้วเจริญ         |       |       | 0/20 |      |     |     |      |
+-----------------+-------+-------+------+------+-----+-----+------+
| 10. นายวุฒิพันธุ์    | 12/13 |       |      |      |     |     |      |
| วิชัยรัตน์          |       |       |      |      |     |     |      |
+-----------------+-------+-------+------+------+-----+-----+------+
| 11.             | 13/13 |       |      | 5/9  | 9   |     |      |
| นางจันทรา บูรณฤกษ์ |       |       |      |      | /12 |     |      |
+-----------------+-------+-------+------+------+-----+-----+------+
| 12.             | 11/13 |       | 2    | 8/9  | 11  |     |      |
| นายคริสโตเฟอร์    |       |       | 0/20 |      | /12 |     |      |
| จอห์น คิง         |       |       |      |      |     |     |      |
|                 |       |       |      |      |     |     |      |
| (Mr.Christopher |       |       |      |      |     |     |      |
| John King)      |       |       |      |      |     |     |      |
+-----------------+-------+-------+------+------+-----+-----+------+
| 13. นายราจัน ราจู | 11/13 | 8/34  |      |      | 12  |     | 1/2  |
| กานกิปาติ*        |       |       |      |      | /12 |     |      |
|                 |       | (ต    |      |      |     |     |      |
| (Mr.Rajan Raju  |       | ั้งแต่16 |      |      |     |     |      |
| Kankipati)      |       | พ.    |      |      |     |     |      |
|                 |       | ค.49) |      |      |     |     |      |
+-----------------+-------+-------+------+------+-----+-----+------+
| 14. นางสาวจินเน็ท | 6/10  |       |      | 0/4  |     |     |      |
| หว่อง ไค ยวน*    |       |       |      |      |     |     |      |
|                 |       |       |      | (ตั้ง  |     |     |      |
| (Ms.Jeanette    |       |       |      | แต่16 |     |     |      |
| Wong Kai Yuan)  |       |       |      | พ.ค  |     |     |      |
| (ตั้งแต่ 10        |       |       |      | .49) |     |     |      |
| มี.ค.49)         |       |       |      |      |     |     |      |
+-----------------+-------+-------+------+------+-----+-----+------+
| 15. นายไมเคิล    | 0/2   |       |      |      |     |     |      |
| แอนดรูว์ เฮก      |       |       |      |      |     |     |      |
|                 |       |       |      |      |     |     |      |
| (Mr.Michael     |       |       |      |      |     |     |      |
| Andrew Hague)   |       |       |      |      |     |     |      |
|                 |       |       |      |      |     |     |      |
| (ถึง 2 มี.ค.49)   |       |       |      |      |     |     |      |
+-----------------+-------+-------+------+------+-----+-----+------+
| 16. นายไกรทิพย์   | 13/13 | 51/55 |      |      |     |     | 2/2  |
| ไกรฤกษ์          |       |       |      |      |     |     |      |
+-----------------+-------+-------+------+------+-----+-----+------+
| 17. นายสุภัค      | 13/13 | 53/55 |      |      |     |     | 2/2  |
| ศิวะรักษ์          |       |       |      |      |     |     |      |
+-----------------+-------+-------+------+------+-----+-----+------+

* หมายเหตุ

(1) นายราจัน ราจู กานกิปาติ เป็นกรรมการที่มิได้ถิ่นพำนักในประเทศไทย

- ในการประชุมคณะกรรมการบริหาร ครั้งที่ 29/2549, 33/2549, 41/2549 และ 54/2549
นายราจัน ราจู กานกิปาติ ร่วมอยู่ในการประชุมผ่านระบบ Teleconferencing

(2) นางสาวจินเน็ท หว่อง ไค ยวน เป็นกรรมการที่มิได้มีถิ่นพำนักในประเทศไทย

- ในการประชุมคณะกรรมการธนาคาร ครั้งที่ 7/2549 และ

- ในการประชุมคณะกรรมการสรรหาและกำหนดค่าตอบแทน ครั้งที่ 6/2549, 7/2549, 8/2549
และ 9/2549 นางสาวจินเน็ท หว่อง ไค ยวน ร่วมอยู่ในการประชุมผ่านระบบ
Teleconferencing

การสรรหากรรมการและผู้บริหาร

-   วิธีการสรรหากรรมการธนาคาร

ธนาคารกำหนดกระบวนการแต่งตั้งกรรมการธนาคารอย่างชัดเจนและโปร่งใส
โดยคณะกรรมการสรรหาและกำหนดค่าตอบแทนมีหน้าที่พิจารณาสรรหาและกลั่นกรองผู้ที่มีคุณสมบัติเหมาะสมเสนอต่อคณะกรรมการธนาคารเพื่อพิจารณา
ก่อนนำเสนอที่ประชุมผู้ถือหุ้นเลือกตั้งให้ดำรงตำแหน่งกรรมการธนาคารต่อไป ทั้งนี้
ผู้ที่ได้รับการเสนอชื่อ นอกจากจะมีคุณสมบัติตามข้อกำหนดของธนาคารและทางการ
รวมทั้งมีคุณสมบัติส่วนตนที่เหมาะสมแล้ว จะต้องเป็นผู้ที่มีทักษะ ความรู้ ความสามารถ
และประสบการณ์ในการดำเนินธุรกิจ มีความเป็นผู้นำ
พร้อมด้วยวิสัยทัศน์และความคิดเชิงกลยุทธ์ที่จะสามารถนำธนาคารไปสู่การเติบโตที่มั่นคงและยั่งยืน
ตลอดจนสามารถอุทิศเวลาเพื่อประโยชน์สูงสุดของธนาคาร

ในกรณีตำแหน่งกรรมการธนาคารว่างลงก่อนครบวาระ
คณะกรรมการธนาคารจะเป็นผู้แต่งตั้งกรรมการที่จะมาดำรงตำแหน่งแทนโดยผ่านการพิจารณาผู้มีคุณสมบัติเหมาะสมครบถ้วนจากคณะกรรมการสรรหาและกำหนดค่าตอบแทน
และให้อยู่ในตำแหน่งเพียงเท่าที่วาระที่เหลืออยู่ของกรรมการที่ตนแทน

-   วิธีการสรรหาผู้บริหารระดับสูง

ในกระบวนการแต่งตั้งผู้บริหารระดับสูงตั้งแต่รองกรรมการผู้จัดการใหญ่ขึ้นไป
คณะกรรมการสรรหาและกำหนดค่าตอบแทน มีหน้าที่พิจารณาสรรหา
และกลั่นกรองบุคคลทั้งภายนอกและภายในธนาคารที่มีคุณสมบัติเหมาะสมที่จะดำรงตำแหน่ง
และเป็นไปตามที่กำหนดในข้อบังคับของธนาคารนำเสนอคณะกรรมการธนาคารพิจารณาให้ความเห็นชอบ
สำหรับการแต่งตั้งผู้บริหารระดับรองกรรมการผู้จัดการใหญ่ลงมา
ตามกระบวนการที่กำหนดไว้ฝ่ายจัดการจะเป็นผู้พิจารณา
สรรหาและแต่งตั้งบุคคลที่จะมาดำรงตำแหน่งตามความเหมาะสม

ในกรณีที่ตำแหน่งมีการครบกำหนดวาระชัดเจน
คณะกรรมการสรรหาและกำหนดค่าตอบแทนจะดำเนินการสรรหาเป็นการล่วงหน้าอย่างน้อย 6
เดือนก่อนครบวาระ

-   จำนวนกรรมการที่มาจากผู้ถือหุ้นรายใหญ่แต่ละกลุ่ม ประกอบด้วย

กรรมการที่มาจากกระทรวงการคลัง จำนวน 1 * คน

กรรมการที่มาจาก DBS Bank จำนวน 2 * คน

* จำนวนกรรมการ ณ 31 ธันวาคม 2549

-   สิทธิของผู้ถือหุ้นรายย่อยในการแต่งตั้งกรรมการ

ผู้ลงทุนรายย่อยมีสิทธิเลือกตั้งกรรมการตามข้อบังคับธนาคารข้อ 16. ซึ่งกำหนดไว้ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
    เลือกตั้งบุคคลคนเดียวหรือหลายคนเป็นกรรมการก็ได้ตามแต่ที่ประชุมจะเห็นสมควร
    แต่ผู้ถือหุ้นแต่ละคนจะแบ่งคะแนนให้แก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ประธานที่ประชุมเป็นผู้ออกเสียงชี้ขาด

ค่าตอบแทนกรรมการและผู้บริหาร

ธนาคารมีนโยบายกำหนดค่าตอบแทนของกรรมการให้อยู่ในระดับที่เหมาะสมและสอดคล้องกับภาระหน้าที่ในการบริหารธนาคารให้บรรลุเป้าหมาย
ถูกต้องตามกฎระเบียบ ตลอดจนเป็นไปตามความคาดหวังของผู้มีส่วนได้เสียกลุ่มต่างๆ
รวมทั้งอยู่ในระดับที่เทียบเคียงได้กับธนาคารพาณิชย์อื่น

นโยบายค่าตอบแทนกรรมการกำหนดไว้อย่างอย่างชัดเจนและโปร่งใส โดยมีคณะกรรมการ
สรรหาและกำหนดค่าตอบแทนทำหน้าที่พิจารณาทบทวนค่าตอบแทนกรรมการ
เสนอต่อคณะกรรมการธนาคารเพื่อพิจารณาและขออนุมัติต่อที่ประชุมผู้ถือหุ้นเป็นประจำทุกปี
โดยได้กำหนดค่าตอบแทนกรรมการ ดังนี้

1) ค่าตอบแทนรายเดือน ประกอบด้วย

1.1 เงินประจำตำแหน่ง (Retaining Fee) -
กรรมการที่ดำรงตำแหน่งจะได้รับเงินประจำตำแหน่งเพียงตำแหน่งเดียว

1.2 ค่าตอบแทนกรรมการ (Committee Fee) -
กรรมการจะได้รับค่าตอบแทนกรรมการสำหรับทุกคณะที่ดำรงตำแหน่ง

2) ค่าเบี้ยประชุมต่อครั้ง (Attendance Fee) -
กรรมการจะได้รับค่าเบี้ยประชุมทุกครั้งที่เข้าร่วมประชุม

รายละเอียดค่าตอบแทนกรรมการในปี 2549 มีดังนี้

-   ค่าตอบแทนกรรมการที่เป็นตัวเงิน

ในปี 2549 กรรมการรวม 17 คน ได้รับค่าตอบแทนในฐานะกรรมการธนาคาร
และกรรมการในคณะกรรมการชุดย่อยอื่นๆ เป็นจำนวนรวมทั้งสิ้น 33,922,800 บาท ดังนี้

+---------------------+------------------------------------------------+
| รายชื่อกรรมการ        | รายละเอียด                                      |
+---------------------+------------------------------------------------+
| 1. นายสมใจนึก        | ได้รับค่าตอบแทนประธานกรรมการธนาคาร                |
| เองตระกูล            | และประธานกรรมการ                               |
|                     | สรรหาและกำหนดค่าตอบแทน จำนวนเงิน 4,840,000 บาท   |
+---------------------+------------------------------------------------+
| 2. พลเอก ชัยสิทธิ์      | ได้รับค่าตอบแทนกรรมการธนาคาร จำนวนเงิน 944,000 บาท |
| ชินวัตร               |                                                |
|                     |                                                |
| (ถึง 19 พ.ย. 49)     |                                                |
+---------------------+------------------------------------------------+
| 3. นายสมหมาย ภาษี    | ได้รับค่าตอบแทนกรรมการธนาคาร และกรรมการบริหาร      |
|                     | จำนวนเงิน                                       |
| (ถึง 16 พ.ย. 49)     |                                                |
|                     | 5,272,000 บาท                                  |
+---------------------+------------------------------------------------+
| 4. พลเอก สนธิ        | ได้รับค่าตอบแทนกรรมการธนาคาร จำนวนเงิน 62,000 บาท  |
| บุญยรัตกลิน            |                                                |
|                     |                                                |
| (ตั้งแต่ 18 ธ.ค. 49)   |                                                |
+---------------------+------------------------------------------------+
| 5. พลเอก แป้ง มาลากุล | ได้รับค่าตอบแทนกรรมการธนาคาร และกรรมการบริหาร      |
| ณ อยุธยา             | จำนวนเงิน                                       |
|                     |                                                |
|                     | 3,334,800 บาท                                  |
+---------------------+------------------------------------------------+
| 6. นายบดี จุณณานนท์    | ได้รับค่าตอบแทนกรรมการธนาคาร และกรรมการตรวจสอบ    |
|                     | จำนวนเงิน                                       |
|                     |                                                |
|                     | 2,814,000 บาท                                  |
+---------------------+------------------------------------------------+
| 7. นายศิโรตม์         | ได้รับค่าตอบแทนกรรมการธนาคาร, กรรมการบริหาร,       |
| สวัสดิ์พาณิชย์           | กรรมการสรรหาและกำหนดค่าตอบแทน,                  |
|                     | กรรมการบริหารความเสี่ยง และกรรมการด้านประเมินผลงาน  |
| (ถึง 21 ธ.ค. 49)     | จำนวนเงิน 3,986,000 บาท                         |
+---------------------+------------------------------------------------+
| 8. นายอมร อัศวานันท์   | ได้รับค่าตอบแทนกรรมการธนาคาร, กรรมการบริหาร,       |
|                     | กรรมการบริหารความเสี่ยง และกรรมการด้านประเมินผลงาน  |
|                     | จำนวนเงิน 4,190,400 บาท                         |
+---------------------+------------------------------------------------+
| 9. นายคัมภีร์ แก้วเจริญ  | ได้รับค่าตอบแทนกรรมการธนาคาร และกรรมการตรวจสอบ    |
|                     | จำนวนเงิน 2,024,400 บาท                         |
+---------------------+------------------------------------------------+
| 10. นายวุฒิพันธุ์ วิชัยรัตน์ | ได้รับค่าตอบแทนกรรมการธนาคาร จำนวนเงิน 1,128,000   |
|                     | บาท                                            |
+---------------------+------------------------------------------------+
| 11. นางจันทรา บูรณฤกษ์ | ได้รับค่าตอบแทนะกรรมการธนาคาร,                    |
|                     | กรรมการสรรหาและกำหนดค่าตอบแทน                   |
|                     | และกรรมการบริหารความเสี่ยง จำนวนเงิน 2,201,000 บาท |
+---------------------+------------------------------------------------+
| 12. นายคริสโตเฟอร์    | ได้รับค่าตอบแทนกรรมการธนาคาร, กรรมการตรวจสอบ,     |
| จอห์น คิง             | กรรมการสรรหาและกำหนดค่าตอบแทน                   |
|                     | และกรรมการบริหารความเสี่ยง จำนวนเงิน 3,126,200 บาท |
|   (Mr. Christopher  |                                                |
|   John King)        |                                                |
+---------------------+------------------------------------------------+
| 13. นายราจัน ราจู     | เป็นกรรมการผู้แทน DBS Bank                        |
| กานกิปาติ             | ไม                                             |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Mr.Rajan Raju      |                                                |
| Kankipati)          |                                                |
+---------------------+------------------------------------------------+
| 14. นางสาวจินเน็ท     | เป็นกรรมการผู้แทน DBS Bank                        |
| หว่อง ไค ยวน         | ไม                                             |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Ms.Jeanette Wong   |                                                |
| Kai Yuan)           |                                                |
|                     |                                                |
| (ตั้งแต่ 10 มี.ค. 49)   |                                                |
+---------------------+------------------------------------------------+
| 15. นายไมเคิล แอนดรูว์ | เป็นกรรมการผู้แทน DBS Bank                        |
| เฮก                 | ไม                                             |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Mr.Michael Andrew  |                                                |
| Hague)              |                                                |
|                     |                                                |
| (ถึง 2 มี.ค. 49)      |                                                |
+---------------------+------------------------------------------------+
| 16. นายไกรทิพย์       | เป็นผู้บริห                                        |
| ไกรฤกษ์              | ารซึ่งไม่ได้รับค่าตอบแทนที่เป็นตัวเงินตามหลักเกณฑ์ของธนาคาร |
+---------------------+------------------------------------------------+
| 17. นายสุภัค ศิวะรักษ์   | เป็นผู้บริห                                        |
|                     | ารซึ่งไม่ได้รับค่าตอบแทนที่เป็นตัวเงินตามหลักเกณฑ์ของธนาคาร |
+---------------------+------------------------------------------------+

-   ผลประโยชน์อื่น

ธนาคารได้จัดสิทธิประโยชน์อื่นและสวัสดิการที่จำเป็นให้แก่กรรมการ ซึ่งมีค่าใช้จ่ายรวมจำนวน
1,135,921 บาท

-   ค่าตอบแทนผู้บริหารระดับสูง

ผู้บริหารระดับสูง 31 ท่าน ได้รับผลตอบแทนรวมจำนวนเงิน 166 ล้านบาท

แนวทางการพัฒนากรรมการ

ธนาคารมีนโยบายในการส่งเสริมให้กรรมการเข้ารับการอบรมในหลักสูตรต่างๆ
เพื่อเป็นการเพิ่มพูนความรู้ในด้านต่างๆ ที่เกี่ยวข้องกับบทบาทหน้าที่ของการเป็นกรรมการ ได้แก่
หลักสูตรการเป็นกรรมการบริษัทของสมาคมส่งเสริมสถาบันกรรมการบริษัทไทย (IOD) เช่น
หลักสูตร Directors Certification Program (DCP) และหลักสูตร Directors
Accreditation Program (DAP) เป็นต้น
ซึ่งช่วยให้กรรมการได้เข้าใจถึงหน้าที่และความรับผิดชอบของกรรมการตามแนวทางการกำกับดูแลกิจการที่ดี
ให้ดียิ่งขึ้น

นอกจากนี้ สำหรับกรรมการที่ได้รับการแต่งตั้งใหม่
ธนาคารยังได้จัดเตรียมเอกสารคู่มือกรรมการธนาคารทหารไทย โดยมีเนื้อหาต่างๆ ที่สำคัญ
เพื่อให้กรรมการใหม่ได้รับทราบถึงกฎเกณฑ์ต่างๆ ที่เกี่ยวข้อง
ทั้งในส่วนของทางการและในส่วนของธนาคารเองเสมือนการปฐมนิเทศกรรมการใหม่
ซึ่งมีรายละเอียดเอกสารหลักอันได้แก่

1. คู่มือธนาคาร ซึ่งรวบรวมเนื้อหาสำคัญที่เกี่ยวข้องกับการดำเนินธุรกิจของธนาคาร
รวมถึงกฎเกณฑ์ของทางการที่เกี่ยวข้องกับการเป็นกรรมการธนาคารและอื่นๆ

2. คู่มือกรรมการบริษัทจดทะเบียน ซึ่งมีเนื้อหาที่สำคัญๆ ได้แก่ บทบาท หน้าที่
และความรับผิดชอบของกรรมการและคณะกรรมการ แนวทางการปฏิบัติหน้าที่ของกรรมการ
และการรักษาสิทธิและการจัดประชุมผู้ถือหุ้น

3. เอกสารอื่นๆ ได้แก่ หนังสือบริคณห์สนธิ ข้อบังคับ รายงานประจำปี
และนโยบายการกำกับดูแลกิจการของธนาคาร รวมทั้งคู่มือกรรมการสถาบันการเงิน
ซึ่งได้ประมวลหลักเกณฑ์และแนวทางปฏิบัติที่กำหนดโดยหน่วยงานที่กำกับดูแลธนาคาร ได้แก่
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
และธนาคารแห่งประเทศไทย เพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการ
และการประกอบธุรกิจของธนาคาร โดยปรับปรุงคู่มือดังกล่าวให้เป็นปัจจุบันอยู่เสมอ

การกำกับดูแลกิจการ

ธนาคารได้ให้ความสำคัญในเรื่องของการกำกับดูแลกิจการที่ดีเป็นอย่างยิ่งมาโดยตลอด
ธนาคารเชื่อมั่นว่าระบบและกระบวนการในการกำกับดูแลกิจการที่ดีรวมถึงความโปร่งใสในการดำเนินธุรกิจของธนาคารทั้งในส่วนของคณะกรรมการ
ผู้บริหาร ตลอดจนพนักงานทุกระดับ
จะนำพาธนาคารไปสู่ความสำเร็จภายใต้การแข่งขันที่รุนแรงและเกิดประโยชน์สูงสุดต่อผู้ถือหุ้น
พนักงาน ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม และผู้ที่เกี่ยวข้องอื่นๆทุกฝ่าย
นอกจากนี้
ธนาคารยังได้ดูแลให้การปฏิบัติงานของธนาคารเป็นไปอย่างมีมาตรฐานในระดับสากลและถูกต้องตามกฎหมาย
รวมถึงเป็นไปตามแนวปฏิบัติของทางการโดยเคร่งครัด

เพื่อสนับสนุนให้ธนาคารมีการบริหารจัดการด้วยความซื่อสัตย์สุจริต มีความโปร่งใส
ปฏิบัติต่อผู้มีส่วนได้เสียอย่างเท่าเทียมกัน และป้องกันมิให้เกิดความขัดแย้งของผลประโยชน์
รวมถึงรักษาชื่อเสียงที่ดีของธนาคาร
ธนาคารจึงได้กำหนดนโยบายการกำกับดูแลกิจการและดำเนินการให้ธนาคารมีระดับมาตรฐานที่สูงในการกำกับดูแลกิจการ
โดยให้ครอบคลุมครบถ้วนตามหลักเกณฑ์ของทางการที่เกี่ยวข้องเพื่อให้เป็นแนวทางแก่คณะกรรมการธนาคาร
ผู้บริหารและพนักงานของธนาคารทุกระดับได้ยึดมั่นและถือปฏิบัติโดยเคร่งครัด
อันจะนำไปสู่การกำกับดูแลกิจการที่ดี

คณะกรรมการธนาคารได้อนุมัตินโยบายการกำกับดูแลกิจการของธนาคาร
ซึ่งได้จัดทำเป็นลายลักษณ์อักษรและประกาศใช้
โดยมีจุดมุ่งหมายเพื่อให้บุคลากรทุกระดับตั้งแต่กรรมการธนาคาร ฝ่ายจัดการ
และพนักงานพึงยึดถือปฏิบัติอย่างเคร่งครัดและต่อเนื่อง ทั้งนี้
คณะกรรมการธนาคารได้พยายามอย่างเต็มที่ที่จะติดตามดูแลให้มีการปฏิบัติตามนโยบายที่กำหนดไว้
รวมทั้งทบทวนและปรับปรุงนโยบายให้มีความเป็นปัจจุบัน เหมาะสม
ทันต่อสถานการณ์ที่เปลี่ยนแปลงไปอย่างสม่ำเสมอ เพื่อการนำไปปฏิบัติให้เกิดประโยชน์ต่อธนาคาร
ผู้ถือหุ้นและผู้เกี่ยวข้องทุกฝ่ายอยู่ตลอดเวลา อันประกอบด้วย

  1. แนวปฏิบัติในการกำกับดูแลกิจการ

ธนาคารได้ยึดถือหลักการดำเนินธุรกิจตามแนวทางการกำกับดูแลกิจการที่ดี
โดยได้กำหนดนโยบายให้ครอบคลุมในเรื่องต่างๆ คือ ข้อพึงปฏิบัติที่ดีของกรรมการ
โครงสร้างและบทบาทของคณะกรรมการธนาคาร การดำเนินงานด้วยความโปร่งใส
การเปิดเผยข้อมูลที่เกี่ยวข้องกับธุรกรรมที่สำคัญของธนาคารที่อาจมีความขัดแย้งของผลประโยชน์หรือเป็นการทำรายการที่เกี่ยวโยงกัน
การตระหนักถึงสิทธิของผู้ถือหุ้นและปฏิบัติต่อผู้ถือหุ้นอย่างเท่าเทียมกัน รวมถึงความรับผิดชอบต่อสังคม
ทั้งนี้
เพื่อสร้างความเจริญเติบโตอย่างยั่งยืนให้กับธนาคารและเพิ่มคุณค่าให้กับผู้ถือหุ้นในระยะยาวโดยคำนึงถึงสิทธิผู้มีส่วนได้เสียอื่นประกอบด้วยความเป็นธรรมแก่ทุกฝ่าย

เพื่อให้มีการนำนโยบายการกำกับดูแลกิจการไปปฏิบัติอย่างสมบูรณ์ครบถ้วน
ธนาคารจะได้จัดให้มีนโยบายย่อยที่เกี่ยวข้องเพื่อเป็นแนวทางการปฏิบัติเฉพาะเรื่อง ประกอบด้วย
ระเบียบปฏิบัติ ข้อพึงปฏิบัติ และคู่มือปฏิบัติงานอื่นๆ เช่น
จริยธรรมธุรกิจและจรรยาบรรณแนวทางการป้องกันมิให้เกิดความขัดแย้งทางผลประโยชน์
และการซื้อขายหลักทรัพย์ของพนักงาน เป็นต้น

  2. สิทธิและความเท่าเทียมกันของผู้ถือหุ้น

ธนาคารดูแลรักษาผลประโยชน์ของผู้ถือหุ้นทุกกลุ่ม ทั้งผู้ถือหุ้นรายใหญ่ รายย่อย บุคคลธรรมดา
รวมถึงสถาบันด้วยความเสมอภาคเท่าเทียมกันในการไดรับข้อมูลข่าวสารของธนาคารที่ถูกต้องทันเวลา
รวมทั้งการเข้าร่วมประชุมผู้ถือหุ้น คณะกรรมการธนาคารจัดให้มีการประชุมสามัญผู้ถือหุ้นประจำปี
โดยวาระการประชุมและเอกสารที่เกี่ยวข้องได้นำส่งให้ผู้ถือหุ้นล่วงหน้า
โดยอย่างน้อยที่สุดขั้นตอนต่างๆต้องสอดคล้องกับข้อกำหนดของทางการทั้งในเรื่องระยะเวลาและความครบถ้วนของข้อมูลที่ส่งให้แก่ผู้ถือหุ้นตามที่กฎหมายกำหนด
เพื่อเปิดโอกาสให้ผู้ถือหุ้นมีเวลาศึกษาข้อมูลไดอย่างละเอียด
นอกจากนี้ธนาคารยังไดอำนวยความสะดวกให้แก่ผู้ถือหุ้นที่ไม่สามารถมาร่วมประชุมได้ด้วยตนเอง
โดยธนาคารจะจัดให้มีกรรมการอิสระเพื่อให้ผู้ถือหุ้นมอบฉันทะให้กับกรรมการอิสระดังกล่าวเข้าร่วมประชุมและปฏิบัติหน้าที่แทนผู้ถือหุ้นโดยครบถ้วน

  3. สิทธิของผู้มีส่วนไดส่วนเสียกลุ่มต่างๆ

ธนาคารให้ความสำคัญในการปฏิบัติต่อผู้มีส่วนไดเสียทุกกลุม ซึ่งประกอบด้วย ผู้ถือหุ้น พนักงาน
ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม
และผู้ที่เกี่ยวข้องอื่นๆทุกฝ่ายอย่างเท่าเทียมกัน
ธนาคารจัดให้มีระบบการรับเรื่องร้องเรียนจากลูกค้าและดำเนินการแก้ไขปัญหาด้วยความยุติธรรมอย่างระมัดระวัง
ธนาคารมีการเก็บรักษาข้อมูลของลูกค้าไว้เป็นความลับ
และปฏิบัติตามเงื่อนไขสัญญาที่ให้ไวกับคู่ค้าอย่างเคร่งครัด
ธนาคารดำเนินธุรกิจด้วยหลักการแข่งขันที่เป็นธรรมและมีจริยธรรม
ปฏิบัติต่อพนักงานอย่างยุติธรรมและเสมอภาค
โดยมีการเน้นด้านการฝึกอบรมเพื่อเพิ่มความรู้และประสิทธิภาพในการทำงานให้แก่พนักงานและมีการกำหนดผลตอบแทนที่เป็นธรรม
รวมทั้งเสริมสร้างวัฒนธรรมการกำกับดูแลกิจการที่ดีขึ้นในองค์กร

เพื่อให้ผู้มีส่วนได้เสียทุกกลุ่มต่างได้รับสิทธิอย่างเต็มที่ เป็นธรรมและเหมาะสม
ธนาคารได้กำหนดแนวปฏิบัติ ดังต่อไปนี้

ผู้ถือหุ้น ธนาคารมีเป้าหมายที่จะดำเนินธุรกิจให้มีผลประกอบการที่ดียิ่งขึ้น
และให้มีการเติบโตของผลตอบแทนที่ต่อเนื่องอันเป็นการเพิ่มมูลค่าของธนาคารแก่ผู้ถือหุ้นให้สูงขึ้น
ทั้งในรูปการเพิ่มมูลค่าหุ้นและการจ่ายเงินปันผลที่จูงใจ รวมทั้งมีการเปิดเผยข้อมูลตามมาตรฐาน
และข้อกำหนดของทางการอย่างครบถ้วนโปร่งใส

พนักงาน
ธนาคารมุ่งมั่นที่จะให้การพัฒนาอบรมความรู้ความสามารถให้แก่พนักงานในการปฏิบัติงานเพื่อให้เกิดประโยชน์สูงสุดต่อธนาคารนอกจากนี้
ธนาคารยังได้เล็งเห็นถึงการสร้างให้มีบรรยากาศและวัฒนธรรมองค์กร
รวมถึงจัดให้พนักงานมีโอกาสก้าวหน้าในหน้าที่การงาน
โดยได้รับผลตอบแทนที่ดีและเหมาะสมอันจะก่อให้เกิดความร่วมแรงร่วมใจในการปฏิบัติงานอีกด้วย

ลูกค้า ธนาคารมุ่งมั่นในการที่จะให้ลูกค้าของธนาคารได้รับบริการและผลิตภัณฑ์ที่มีความหลากหลาย
สามารถรองรับความต้องการของลูกค้าแต่ละรายได้เป็นอย่างดี

คู่ค้าและเจ้าหนี้ ธนาคารได้ปฏิบัติตามเงื่อนไขสัญญาที่ตกลงกันอย่างเคร่งครัด
โดยให้ความสำคัญในการทำธุรกิจกันในระยะยาวและยั่งยืนในลักษณะการเป็นพันธมิตรทางธุรกิจที่ดีต่อกัน

ผู้ลงทุน ธนาคารจะได้จัดให้มีการเปิดเผยข้อมูลที่ถูกต้องครบถ้วน ตามเวลาที่เหมาะสมและเพียงพอต่อการตัดสินใจของผู้ลงทุน

หน่วยงานราชการ ธนาคารจะดำเนินธุรกิจโดยปฏิบัติตามกฎหมาย และ/หรือ
ข้อกำหนดของหน่วยงานราชการที่เกี่ยวข้องอย่างเคร่งครัด

สังคม ธนาคารมีความตั้งใจจริงและตระหนักถึงความรับผิดชอบต่อสังคม
โดยจะเข้าไปมีส่วนร่วมสนับสนุนช่วยเหลือในกิจกรรมต่าง ๆ
เพื่อส่งเสริมคุณภาพของสังคมและสิ่งแวดล้อมในด้านต่าง ๆ
รวมทั้งมีการติดตามผลเพื่อปรับปรุงให้เหมาะสมต่อไป โดยในปี 2549
ธนาคารได้ให้การสนับสนุนกิจกรรมด้านสังคมและสิ่งแวดล้อมต่างๆ อาทิ
โครงการอบรมนักลงทุนรุ่นเยาว์ โครงการเสริมสร้างผู้ประกอบการใหม่
โครงการประกวดวงโยธวาทิต โครงการมอบทุนการศึกษาบุตรข้าราชการทหาร
โครงการมอบทุนการศึกษาระดับปริญญาตรี โครงการถวายผ้าพระกฐิน พระราชทาน
โครงการร่วมใจต้านภัยหนาว และโครงการรับบริจาคเงินช่วยเหลือผู้ประสบอุทกภัยทางภาคเหนือ
เป็นต้น

(รายละเอียดของโครงการต่างๆ ปรากฏอยู่ในหน้า 109-111 และในรายงานประจำปี)

  4. การประชุมผู้ถือหุ้น

ธนาคารมีนโยบายจัดประชุมผู้ถือหุ้นอย่างมีประสิทธิภาพ โปร่งใส
และเป็นไปอย่างถูกต้องครบถ้วนตามข้อกำหนดและกฎเกณฑ์ทางการที่เกี่ยวข้อง วาระการประชุม
และเอกสารประกอบได้มีการจัดส่งให้ผู้ถือหุ้นล่วงหน้าตามเวลาที่เหมาะสมโดยมีข้อมูลเพียงพอต่อการพิจารณาและตัดสินใจของผู้ถือหุ้นในการพิจารณาลงมติในแต่ละวาระการประชุม
ผู้ถือหุ้นสามารถใช้สิทธิได้เต็มที่
ในวันประชุมธนาคารได้จัดให้มีขั้นตอนลงทะเบียนเข้าร่วมประชุมอย่างเหมาะสม
และจัดให้เจ้าหน้าที่อำนวยความสะดวกให้แก่ผู้ถือหุ้นและผู้รับมอบฉันทะที่เข้าร่วมประชุม

ในปี 2549 ธนาคารได้จัดการประชุมสามัญผู้ถือหุ้น เมื่อวันที่ 27 เมษายน 2549
มีผู้ถือหุ้นและผู้รับมอบฉันทะจากผู้ถือหุ้นลงทะเบียนเข้าร่วมประชุม 1,088 ราย
มีกรรมการธนาคารเข้าร่วมประชุม 11 ท่าน การประชุมเป็นไปอย่างโปร่งใส ชอบธรรม
และเป็นประโยชน์ต่อผู้ถือหุ้นทุกรายโดยเท่าเทียมกัน ประธานกรรมการ
และประธานคณะกรรมการชุดย่อยทุกชุด ประกอบด้วย
ประธานคณะกรรมการสรรหาและกำหนดค่าตอบแทน ประธานคณะกรรมการตรวจสอบ
และประธานคณะกรรมการบริหารความเสี่ยง รวมถึงกรรมการผู้จัดการใหญ่ ได้เข้าร่วมประชุมด้วย
ประธานได้ดำเนินการประชุมตามระเบียบวาระและสนับสนุนให้ผู้ถือหุ้นใช้สิทธิลงคะแนนเสียง
ตลอดจนเปิดโอกาสให้ผู้ถือหุ้นซักถามคณะกรรมการในทุกวาระอย่างเต็มที่
รวมทั้งให้ความสำคัญกับข้อเสนอแนะหรือข้อคิดเห็นจากผู้ถือหุ้น
โดยได้มีการชี้แจงข้อซักถามที่สำคัญอย่างละเอียดชัดเจน
และรับจะนำข้อคิดเห็นที่เป็นประโยชน์ไปพิจารณาดำเนินการต่อไป
การลงคะแนนและการนับคะแนนเสียงเป็นไปอย่างเปิดเผยและโปร่งใส

ทั้งนี้
เลขานุการคณะกรรมการได้บันทึกการประชุมผู้ถือหุ้นและการลงมติในแต่ละวาระไว้อย่างครบถ้วน
รวมทั้งได้ระบุประเด็นซักถามและข้อคิดเห็นที่สำคัญอย่างถูกต้อง ครบถ้วน
โดยได้นำรายงานการประชุมผู้ถือหุ้นที่จะเสนอเพื่อรับรองในการประชุมผู้ถือหุ้นในครั้งถัดไป
ส่งให้หน่วยงานทางการที่เกี่ยวข้องภายในระยะเวลาที่กำหนด
รวมทั้งได้มีการเผยแพร่ในเว็บไซด์ของธนาคารด้วย

  5. ภาวะผู้นำและวิสัยทัศน์

คณะกรรมการธนาคารประกอบด้วย กรรมการอิสระ กรรมการที่เป็นผู้บริหาร
และกรรมการที่ไม่เป็นผู้บริหาร
ซึ่งเป็นองค์ประกอบที่หลากหลายโดยมีสัดส่วนที่เหมาะสมทั้งในด้านความเป็นอิสระในการออกความคิดเห็นและการถ่วงดุลอำนาจการบริหารจัดการ
รวมทั้งกรรมการของธนาคารเป็นผู้ทรงคุณวุฒิที่มีความรู้ ความเชี่ยวชาญ
ทักษะและประสบการณ์จากสาขาวิชาชีพต่างๆ ซึ่งกรรมการแต่ละท่านได้นำความรู้ ความเชี่ยวชาญ
และประสบการณ์ต่างๆมาใช้ในการประชุมกรรมการรวมทั้งได้ให้ความสำคัญ
และให้เวลาต่อธุรกิจของธนาคารเป็นอย่างมาก
โดยเฉพาะอย่างยิ่งการให้เวลาแก่การประชุมคณะกรรมการธนาคารและกรรมการชุดต่างๆ
อย่างเต็มที่เพื่อให้การดำเนินธุรกิจของธนาคารเป็นไปอย่างมีประสิทธิภาพ
และก่อให้เกิดประโยชน์สูงสุดแก่ธนาคาร

คณะกรรมการธนาคารมีบทบาทที่สำคัญในการกำหนดวิสัยทัศน์และพันธกิจของธนาคาร
รวมทั้งการกำหนดนโยบาย
เป้าหมายและทิศทางการดำเนินงานทั้งในระยะสั้นและระยะยาวสอดคล้องกับสภาวะเศรษฐกิจและการแข่งขัน
โดยนโยบายต่างๆที่กำหนดนั้น
สามารถปฏิบัติได้จริงมีความคล่องตัวและปรับเปลี่ยนได้ตามสถานการณ์ภายใต้ธุรกิจการเงินที่มีความซับซ้อนและเปลี่ยนแปลงอย่างรวดเร็ว
รวมถึงมีแนวทางการวัดผลการปฏิบัติงานที่ชัดเจน นอกจากนี้
คณะกรรมการยังทำหน้าที่ติดตามให้ฝ่ายจัดการดำเนินงานตามนโยบายและแผนงานตามเป้าหมายอย่างมีประสิทธิภาพและประสิทธิผลด้วยความโปร่งใส
รวมถึงการติดตามเพื่อให้มั่นใจว่าการบริหารความเสี่ยงอยู่ในระดับที่เหมาะสม
โดยมีระบบการตรวจสอบและควบคุมภายในที่ดี ซึ่งอยู่ภายใต้กรอบของกฎหมายและกฎเกณฑ์ต่าง ๆ
ของทางการ

คณะกรรมการยังมีบทบาทที่สำคัญในการสรรหา
ส่งเสริมและเสริมสร้างบุคลากรของธนาคารให้มีความรู้ความสามารถสูงพร้อมด้วยความมีจริยธรรมในการปฏิบัติงาน
และให้ได้รับผลตอบแทนที่เหมาะสมเพื่อรองรับการแข่งขันในตลาดการเงินและการขยายตัวของธนาคาร
ทั้งนี้ เพื่อผลประโยชน์สูงสุดของธนาคาร ผู้ถือหุ้น และผู้มีส่วนได้เสียทุกกลุ่ม

  6. ความขัดแย้งของผลประโยชน์

ธนาคารได้ให้ความสำคัญเป็นอย่างมากในการจัดการด้านความขัดแย้งของผลประโยชน์ทั้งของธนาคารและบริษัทในเครืออย่างรอบคอบโปร่งใสและเป็นธรรม
รวมทั้งการเปิดเผยข้อมูลรายการต่าง ๆ อย่างครบถ้วนสมบูรณ์และทันเวลา
ตลอดจนดูแลส่งเสริมให้คณะกรรมการ ผู้บริหาร
และพนักงานทุกระดับให้ความสำคัญและไม่ปฏิบัติผิดกฎเกณฑ์ของทางการที่เกี่ยวกับความขัดแย้งของผลประโยชน์

การพิจารณารายการที่อาจมีความขัดแย้งของผลประโยชน์ หรือรายการที่เกี่ยวโยงกัน
หรือรายการระหว่างกันนั้น
ได้กำหนดให้มีการดำเนินการให้สอดคล้องกับกฎเกณฑ์ทางการและมาตรฐานสากล
โดยธนาคารเน้นให้การทำรายการลักษณะดังกล่าวเป็นไปตามหลักเกณฑ์การดำเนินธุรกิจปกติของธนาคาร
ซึ่งจะพิจารณารายการเหล่านี้เสมือนเป็นการทำรายการที่กระทำกับบุคคลภายนอก
โดยผู้มีส่วนได้เสียในรายการใดจะไม่เกี่ยวข้องในกระบวนการอนุมัติรายการดังกล่าว
และธนาคารจะเปิดเผยข้อมูลเพื่อความโปร่งใสตามหลักการกำกับดูแลกิจการที่ดี

ธนาคารถือปฏิบัติอย่างจริงจังในการที่จะมิให้ธนาคารและ/หรือพนักงานนำข้อมูลหรือความลับของลูกค้าไปใช้ในการทำธุรกิจแข่งขันกับลูกค้าของธนาคาร
และธนาคารไม่สนับสนุนให้พนักงานกระทำการใดที่ก่อให้เกิดความขัดแย้งของผลประโยชน์อันอาจเกิดขึ้นได้
รวมถึงการหาประโยชน์จากอำนาจหน้าที่ในทางมิชอบ

นอกจากนี้ในเรื่องการดูแลการใช้ข้อมูลภายใน ธนาคารได้กำหนดให้กรรมการผู้บริหาร
และเจ้าหน้าที่ผู้เกี่ยวข้องปฏิบัติตามกฎเกณฑ์ที่ทางการกำหนดโดยครบถ้วนเกี่ยวกับการซื้อขายหลักทรัพย์
และเปิดเผยข้อมูลการถือหลักทรัพย์ รวมถึงรับทราบถึงข้อห้าม
และบทลงโทษในการใช้ข้อมูลภายในธนาคารเพื่อแสวงหาผลประโยชน์ให้ตนเองหรือผู้อื่น
และการนำข้อมูลไปเปิดเผยต่อสาธารณะชนก่อนเวลาอันควร

  7. จริยธรรมธุรกิจและจรรยาบรรณ

ธนาคารมุ่งมั่นที่จะดำเนินธุรกิจด้วยความซื่อสัตย์สุจริตและมีจริยธรรม
โดยได้จัดให้มีจริยธรรมธุรกิจและจรรยาบรรณ (Code of Business Ethics and Code of
Conduct) ขึ้นเพื่อให้พนักงานทุกระดับยึดถือปฏิบัติอย่างต่อเนื่อง
ธนาคารได้ยึดหลักการดำเนินธุรกิจอย่างตรงไปตรงมาอยู่บนพื้นฐานของการปฏิบัติตามกฎหมาย
ระเบียบ ข้อบังคับ และมาตรฐานของทางการและของธนาคารเอง เพื่อประโยชน์สูงสุดแก่ลูกค้า
ผู้ถือหุ้น และผู้มีส่วนได้เสียกลุ่มต่างๆ
โดยเนื้อหาหลักๆในจรรยาบรรณได้ครอบคลุมถึงเรื่องต่างๆประกอบด้วย อาทิ ความซื่อสัตย์

การรักษาความลับ

ความถูกต้องและเชื่อถือได้ของข้อมูล

  การปฏิบัติตามกฎหมาย และระเบียบกฎเกณฑ์ของธนาคาร

การรับรู้ข้อมูลภายในที่เกี่ยวกับการลงทุน

การดำเนินธุรกิจส่วนตัว

ความขัดแย้งของผลประโยชน์

  8. การถ่วงดุลของกรรมการที่ไม่เป็นผู้บริหาร

ณ วันที่ 31 ธันวาคม 2549 คณะกรรมการของธนาคารมีจำนวน 13 คน
(จำนวนคณะกรรมการธนาคารตามมติที่ประชุมผู้ถือหุ้น มีจำนวน 15 คน) ประกอบด้วย

กรรมการที่เป็นผู้บริหาร 2 คน

กรรมการที่ไม่เป็นผู้บริหาร 6 คน

กรรมการที่เป็นอิสระ 5 คน

ธนาคารได้กำหนดโครงสร้างของกรรมการธนาคาร พร้อมด้วยขอบเขตหน้าที่ความรับผิดชอบที่ชัดเจน
โปร่งใส ไม่ทำให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีข้อจำกัด
และเพื่อให้มีการถ่วงดุลอำนาจที่เหมาะสม
โครงสร้างคณะกรรมการจึงประกอบด้วยกรรมการตามจำนวนที่ทางการกำหนดไม่น้อยกว่า 9 คน
และกรรมการจำนวน 1 ใน 3 ของจำนวนกรรมการทั้งหมด หรืออย่างน้อย 3
คนแล้วแต่จำนวนใดจะสูงกว่าจะเป็นกรรมการอิสระซึ่งมีคุณสมบัติครบถ้วนถูกต้องตามกฎหมายหรือข้อบังคับที่เกี่ยวข้อง
ทั้งนี้
กรรมการอิสระสามารถแสดงความเห็นได้โดยอิสระเป็นกลางเพื่อก่อประโยชน์สูงสุดต่อธนาคารและป้องกันมิให้เกิดความขัดแย้งของผลประโยชน์
สำหรับกรรมการที่เป็นผู้บริหาร จะต้องมีจำนวนไม่เกินกว่า 1 ใน 3 ของกรรมการทั้งหมด

  9. การรวมหรือแยกตำแหน่ง

ธนาคารกำหนดให้บุคคลที่ดำรงตำแหน่งประธานกรรมการไม่เป็นบุคคลเดียวกับกรรมการผู้จัดการใหญ่
เพื่อเป็นการแบ่งแยกหน้าที่ออกจากกันอย่างชัดเจนในการกำหนดนโยบายการกำกับดูแล
และการบริหารงานประจำ รวมทั้งได้กำหนดนิยามของกรรมการที่เป็นผู้บริหาร (Executive
Directors) ได้แก่ กรรมการที่มีส่วนร่วมในการบริหารงานให้แก่ธนาคารเต็มเวลา
และรับผลตอบแทนจากธนาคารเป็นประจำทุกเดือนในรูปของเงินเดือนหรือผลตอบแทนอื่นที่เปรียบเสมือนเงินเดือน
จำนวนไม่เกิน 1 ใน 3 ของจำนวนกรรมการทั้งคณะ ตามหลักเกณฑ์ของธนาคารแห่งประเทศไทย
ส่วนกรรมการที่ไม่เป็นผู้บริหาร (Non Executive Directors) ได้แก่
กรรมการที่มีคุณสมบัติไม่เข้าเกณฑ์เป็นกรรมการที่เป็นผู้บริหารและกรรมการอิสระ

ทั้งนี้ ประธานกรรมการไม่มีความสัมพันธ์ใดๆ กับฝ่ายจัดการ

  10. ค่าตอบแทนของกรรมการและผู้บริหาร

ธนาคารมีนโยบายในการกำหนดค่าตอบแทนกรรมการและผู้บริหารที่เหมาะสม
มีความโปร่งใสและเพียงพอในการจูงใจและดำรงไว้ซึ่งกรรมการและผู้บริหารที่มีความสามารถ
โดยค่าตอบแทนดังกล่าวพิจารณาจากประสบการณ์ ความชำนาญ ความรู้ความสามารถ
ความตั้งใจและความทุ่มเทในการปฏิบัติงานประกอบกับผลงานหรือคุณประโยชน์ที่กรรมการหรือผู้บริหารรายนั้นทำให้แก่ธนาคาร
นอกจากนี้
ค่าตอบแทนกรรมการและผู้บริหารสามารถเทียบเคียงได้อย่างเหมาะสมกับอัตราทั่วไปขององค์กรอื่นที่อยู่ในธุรกิจเดียวกัน
แนวปฏิบัติเกี่ยวกับค่าตอบแทนกรรมการจะได้รับการอนุมัติจากผู้ถือหุ้น
และมีการเปิดเผยค่าตอบแทนกรรมการไว้ในรายงานประจำปีตามที่ทางการกำหนด
โดยหลักเกณฑ์การกำหนดค่าตอบแทนกรรมการและผู้บริหารเป็นดังต่อไปนี้

1. ค่าตอบแทนสำหรับการเป็นกรรมการในคณะกรรมการธนาคาร
และคณะกรรมการชุดย่อยที่คณะกรรมการธนาคารแต่งตั้งขึ้นเพื่อให้มีหน้าที่และความรับผิดชอบในการควบคุมติดตามการดำเนินงานของธนาคารให้เป็นไปตามนโยบายที่กำหนด
อันได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง กำหนดไว้ดังนี้

1.1 กรรมการที่เป็นบุคคลภายนอก ได้รับค่าตอบแทนซึ่งประกอบด้วย เงินประจำตำแหน่ง
(Retaining Fee) ค่าตอบแทนกรรมการ (Committee Fee) และค่าเบี้ยประชุมต่อครั้ง
(Attendance Fee)

1.2 กรรมการที่เป็นพนักงานธนาคาร ไม่ได้รับค่าตอบแทน

2. ค่าตอบแทนผู้บริหาร ขึ้นอยู่กับผลการดำเนินงานของธนาคาร
และผลการปฏิบัติงานของแต่ละบุคคล

( รายละเอียดค่าตอบแทนกรรมการและผู้บริหารปรากฏอยู่ในหน้า 88-90 )

  11. การประชุมคณะกรรมการ

คณะกรรมการธนาคารมีการประชุมอย่างสม่ำเสมอเป็นประจำทุกเดือน
โดยมีการกำหนดวันประชุมล่วงหน้าเพื่อให้กรรมการสามารถจัดเวลาเข้าร่วมประชุมได้ทุกครั้ง
นอกจากการประชุมตามปกติแล้วอาจจัดให้มีการประชุมวาระพิเศษขึ้นตามความจำเป็น
วาระการประชุมกำหนดโดยกรรมการผู้จัดการใหญ่ และอนุมัติโดยประธานกรรมการ
เอกสารประกอบการประชุมจะจัดส่งให้กรรมการล่วงหน้าเพื่อให้กรรมการได้มีเวลาพิจารณาข้อมูลประกอบการตัดสินใจ
โดยกรรมการแต่ละท่านสามารถนำเสนอวาระเข้าประชุมได้
และใช้เวลาอย่างเต็มที่ในการพิจารณาเรื่องต่างๆ
รวมถึงกรรมการแต่ละท่านสามารถแสดงความคิดเห็นได้อย่างเต็มที่อันเป็นประโยชน์อย่างยิ่งต่อธนาคาร
ประธานกรรมการเป็นผู้ประมวลข้อคิดเห็นและสรุปผลการพิจารณาของที่ประชุม
โดยมีเลขานุการคณะกรรมการเป็นผู้รับผิดชอบในการจัดทำรายงานการประชุมเป็นลายลักษณ์อักษรและจัดเก็บไว้อย่างเป็นระเบียบเพื่อการตรวจสอบได้

( รายละเอียดการประชุมคณะกรรมการปรากฏอยู่ในหน้า 86 )

  12. คณะกรรมการชุดย่อย/คณะอนุกรรมการ

เพื่อเป็นการแบ่งเบาภาระของคณะกรรมการในการตรวจสอบหรือพิจารณาศึกษาเรื่องต่างๆที่สำคัญต่อธนาคารในรายละเอียด
คณะกรรมการธนาคารจึงมีการแต่งตั้งคณะกรรมการชุดต่างๆ
ทำหน้าที่ช่วยกำกับดูแลการดำเนินงานของธนาคารในด้านต่างๆให้มีความโปร่งใสและเป็นไปอย่างมีประสิทธิภาพคณะกรรมการชุดต่างๆมีอำนาจในการตัดสินใจแทนคณะกรรมการ
ทั้งนี้ ขึ้นอยู่กับอำนาจ หน้าที่ และความรับผิดชอบของคณะกรรมการแต่ละชุดที่ได้รับมอบหมาย
คณะกรรมการชุดต่างๆของธนาคารประกอบด้วย คณะกรรมการบริหาร คณะกรรมการตรวจสอบ
คณะกรรมการบริหารความเสี่ยง คณะกรรมการสรรหาและกำหนดค่าตอบแทน
และอื่นๆตามความจำเป็น คณะกรรมการธนาคารได้คัดเลือกกรรมการแต่ละชุดโดยพิจารณาถึงคุณวุฒิ
ทักษะ และประสบการณ์ที่เหมาะสมในแต่ละด้าน
มีการกำหนดขอบเขตหน้าที่อย่างชัดเจนและมีการประชุมอย่างสม่ำเสมอโดยการประชุมแต่ละครั้งกรรมการได้ให้เวลาอย่างเต็มที่เพื่อติดตามการดำเนินงานของธนาคารในแต่ละด้านให้เป็นไปตามแผนงานพร้อมกับมีรายงานให้คณะกรรมการธนาคารเพื่อรับทราบอย่างสม่ำเสมอ

  13. ระบบการควบคุมและการตรวจสอบภายใน

ธนาคารให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
เพื่อให้มั่นใจว่าผลประโยชน์ของลูกค้าและธนาคารได้รับการดูแลอย่างเหมาะสม
ธนาคารได้มีการประเมินความเพียงพอของระบบการควบคุมภายในธนาคารอย่างสม่ำเสมอ
โดยคณะกรรมการธนาคารได้มอบหมายหน้าที่ให้คณะกรรมการตรวจสอบทำหน้าที่ในการสอบทานให้ธนาคารมีระบบการควบคุมภายในและการตรวจสอบภายในที่เหมาะสม
มีการปฏิบัติงานตามนโยบาย กฎระเบียบของธนาคาร และระเบียบข้อบังคับทางกฎหมายที่เกี่ยวข้อง

นอกจากนี้ ธนาคารยังมีสายงานตรวจสอบเป็นผู้รับผิดชอบในการพิจารณา
และประเมินผลในเรื่องการควบคุมภายในของธนาคาร
พร้อมเสนอรายละเอียดต่อคณะกรรมการตรวจสอบด้วย

  14. รายงานของคณะกรรมการ

ธนาคารมีการเปิดเผยข้อมูลอย่างโปร่งใส และเพียงพอต่อผู้ลงทุนในการตัดสินใจลงทุน
โดยคณะกรรมการธนาคารมีหน้าที่จัดทำรายงานอธิบายถึงผลการดำเนินงานของธนาคารและเหตุการณ์สำคัญในรอบปีเพื่อให้ผู้ถือหุ้นได้รับทราบ
ตลอดจนรับรองความถูกต้องครบถ้วนของรายงานทางการเงินต่อผู้ถือหุ้นตามมาตรฐานการบัญชีที่รับรองโดยทั่วไป
และได้มีการเปิดเผยรายละเอียดในรายงานประจำปีด้วย

  15. ความสัมพันธ์กับผู้ลงทุน

ธนาคารให้ความสำคัญในเรื่องการเปิดเผยข้อมูลข่าวสารของธนาคาร
โดยธนาคารได้จัดตั้งฝ่ายวางแผนทางการเงินและนักลงทุนสัมพันธ์ (Financial Planning and
Investor Relations Department) ขึ้นเป็นฝ่ายงานหนึ่งอยู่ในสังกัดสายงานการเงิน
มีนโยบายและเป้าหมายที่จะมุ่งเน้นการเปิดเผยสารสนเทศ
ทั้งข้อมูลทางการเงินและข้อมูลทั่วไปของธนาคารให้แก่ ผู้ถือหุ้น ผู้ลงทุน
นักวิเคราะห์หลักทรัพย์และบริษัทจัดอันดับความน่าเชื่อถือ ทั้งชาวไทยและชาวต่างชาติ
ให้เป็นไปอย่างถูกต้อง ครบถ้วน โปร่งใส และทันการณ์ เป็นไปตามกฎหมายและระเบียบต่างๆ
ที่เกี่ยวข้อง เพื่อเป็นประโยชน์ต่อการตัดสินใจลงทุน ช่วยสร้างความเชื่อมั่น
ภาพลักษณ์ที่ดีและความน่าเชื่อถือของธนาคารให้เกิดกับนักลงทุนและผู้ที่เกี่ยวข้อง

ในปี 2549 ธนาคารได้พบและให้ข้อมูลต่อผู้เกี่ยวข้องในโอกาสสำคัญต่างๆ ดังนี้

+---------------------------------------+---------+----------+---------+
| รูปแบบการเข้าพบ                         | จ       | จ        | จำนวนคน |
|                                       | ำนวนครั้ง | ำนวนบริษัท |         |
+---------------------------------------+---------+----------+---------+
| การเข้าพบสัมภาษณ์ตัวต่อตัว (One-on-one      | 68      | 88       | 134     |
| Meeting)                              |         |          |         |
+---------------------------------------+---------+----------+---------+
| การประชุมทางโทรศัพท์ (Teleconference     | 26      | 31       | 42      |
| Call)                                 |         |          |         |
+---------------------------------------+---------+----------+---------+
| การจัดพบนักวิเคราะห์หลักทรัพย์กลุ่มย่อย         | 10      | 59       | 83      |
|                                       |         |          |         |
| (Group Analyst Meeting)               |         |          |         |
+---------------------------------------+---------+----------+---------+
| การประชุมนักลงทุนและนักวิเคราะห์            | 5       | 172      | 229     |
|                                       |         |          |         |
| (Investor and Analyst Conference)     |         |          |         |
+---------------------------------------+---------+----------+---------+
| การเดินทางไปพบผู้ถือหุ้นและนักลงทุน (Road     | 6       | 197      | 242     |
| show)                                 |         |          |         |
+---------------------------------------+---------+----------+---------+
| รวม                                   | 115     | 547      | 730     |
+---------------------------------------+---------+----------+---------+

นอกจากนี้ ธนาคารได้มีการเผยแพร่ข้อมูลข่าวสารของธนาคารผ่านช่องทางต่างๆ ดังต่อไปนี้

1.  ตลาดหลักทรัพย์แห่งประเทศไทย

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  หนังสือพิมพ์ / นิตยสาร

5.  โทรทัศน์

6.  สื่ออิเล็กทรอนิกส์ ได้แก่ เว็บไซต์ธนาคาร (www.tmbbank.com)

7.  การจัดประชุมและแถลงข่าวประชาสัมพันธ์ธนาคาร (News Release)

8.  การจัดทำวารสารให้แก่นักลงทุน (Investor Newsletter) ผ่านทางเว็บไซด์ธนาคาร

9.  การจัดส่งหนังสือข่าวแก่ผู้ถือหุ้นทางไปรษณีย์

10. บริการให้สอบถามข้อมูลทางอีเมล์ และบริการให้สอบถามข้อมูลทางโทรศัพท์

ติดต่อนักลงทุนสัมพันธ์ 

งานนักลงทุนสัมพันธ์ ฝ่ายวางแผนทางการเงินและนักลงทุนสัมพันธ์ สายงานการเงิน

  ชั้น 24 สำนักงานใหญ่ ธนาคารทหารไทย จำกัด (มหาชน)

โทรศัพท์ 02-299-2926-7 หรือ 02-299-1178 

  โทรสาร 02- 273-7640

  Email address : www.ir@tmbbank.com

ติดต่องานทะเบียนและบริการผู้ถือหุ้น

  โทรศัพท์ 02-299-1391 หรือ 02-299-1406

  โทรสาร 02-299-2758

การดูแลเรื่องการใช้ข้อมูลภายใน

-   การกำกับดูแลการซื้อขายหลักทรัพย์ที่ออกโดยธนาคารของกรรมการและผู้บริหาร

ธนาคารได้กำหนดแนวปฏิบัติในเรื่องการซื้อขายหลักทรัพย์ของกรรมการ
และผู้บริหารให้สอดคล้องกับข้อกำหนดของทางการโดยกรรมการ
และผู้บริหารที่ดำรงตำแหน่งระดับผู้ช่วยกรรมการผู้จัดการใหญ่ขึ้นไป
และผู้ดำรงตำแหน่งระดับผู้บริหารฝ่ายหรือเทียบเท่าในสายงานการเงิน มีหน้าที่เปิดเผยข้อมูล
และรายงานการถือหลักทรัพย์ที่ออกโดยธนาคาร ของตนเอง ของคู่สมรส
และของบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รวมถึงรายงานการเปลี่ยนแปลงการถือหลักทรัพย์ที่ออกโดยธนาคารทุกครั้งเมื่อมีการซื้อ
ขาย โอน หรือรับโอนหลักทรัพย์นั้น ตามแบบรายงานและภายในเวลาที่สำนักงาน ก.ล.ต. กำหนด

-   นโยบายและวิธีการดูแลผู้บริหารในการใช้ข้อมูลภายใน

ธนาคารได้ตระหนักถึงความสำคัญในการดูแลเรื่องการใช้ข้อมูลภายใน
โดยเฉพาะอย่างยิ่งข้อมูลภายในที่ยังไม่เปิดเผยต่อสาธารณะ
ซึ่งอาจมีผลต่อการเปลี่ยนแปลงของราคาหุ้น ธนาคารจึงได้กำหนดให้งานงบการเงิน
ฝ่ายงบการเงินและภาษี
เป็นหน่วยงานเดียวที่ทำหน้าที่ในการนำส่งงบการเงินและรายงานทางการเงินต่างๆ
ต่อตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
โดยได้ผ่านกระบวนการพิจารณาสอบทานความถูกต้อง ครบถ้วน จากคณะกรรมการตรวจสอบ
และคณะกรรมการบริหารตามลำดับ ทั้งนี้
เพื่อให้มั่นใจว่าข้อมูลภายในของธนาคารจะไม่ถูกเปิดเผยต่อบุคคลภายนอกก่อนเวลาอันควร

นอกจากนี้
เพื่อให้การกำกับดูแลเรื่องการใช้ข้อมูลภายในของธนาคารเป็นไปตามแนวทางการกำกับดูแลกิจการที่ดี
ธนาคารได้ทบทวนแนวปฏิบัติเกี่ยวกับการกำกับดูแลการใช้ข้อมูลภายใน (Chinese wall)
เพื่อให้การเก็บรักษาข้อมูลภายในเป็นไปอย่างมีประสิทธิภาพ
รวมถึงการซื้อขายหลักทรัพย์ของพนักงาน และการกำหนดช่วงระยะเวลาที่จำกัดการซื้อขายหลักทรัพย์
เพื่อป้องกันการแสวงหาผลประโยชน์
ซึ่งจะให้สอดคล้องกับข้อกำหนดของทางการที่เกี่ยวข้องที่เป็นปัจจุบันอยู่เสมอ

-   มาตรการลงโทษ

ธนาคารได้ถือปฏิบัติเกี่ยวกับมาตรการลงโทษเรื่องการใช้ข้อมูลภายในตามพระราชบัญญัติหลักทรัพย์และตลาดหลักทรัพย์
พ.ศ. 2535 รวมถึงกฎเกณฑ์ทางการอื่นๆ ที่เกี่ยวข้อง นอกจากนี้
ธนาคารได้กำหนดบทลงโทษการกระทำความผิดทางระเบียบวินัยของพนักงานในเรื่องจริยธรรมธุรกิจและจรรยาบรรณ
ทั้งนี้ เพื่อให้การปฏิบัติงานของพนักงานเป็นไปด้วยความโปร่งใส ยึดมั่นในจรรยาบรรณวิชาชีพ
และปฏิบัติต่อผู้มีส่วนได้เสียทุกฝ่ายอย่างเป็นธรรม

บุคลากร

-   จำนวนพนักงาน

ณ วันที่ 31 ธันวาคม 2549 ธนาคารมีพนักงานทั้งหมดจำนวน 9,095 คน แบ่งตามสายงาน ดังนี้

+---------------------------------------------+------------------------+
| สายงาน                                      | จำนวนพนักงาน/คน         |
+---------------------------------------------+------------------------+
| สายงานธุรกิจสาขาภูมิภาค                         | 2,634                  |
+---------------------------------------------+------------------------+
| สายงานธุรกิจสาขากรุงเทพฯ                       | 3,102                  |
|                                             |                        |
| สายงานธุรกิจขนาดใหญ่และวาณิชธนกิจ                | 227                    |
|                                             |                        |
| สายงานบริหารสินทรัพย์                           | 68                     |
+---------------------------------------------+------------------------+
| สายงานพัฒนาสินทรัพย์                            | 304                    |
+---------------------------------------------+------------------------+
| สายงานบริหารธุรกิจตลาดเงิน                      | 33                     |
+---------------------------------------------+------------------------+
| สายงานธุรกิจรายย่อย                            | 143                    |
+---------------------------------------------+------------------------+
| สายงานบริหารสินเชื่อ                            | 440                    |
+---------------------------------------------+------------------------+
| สายงานปฏิบัติการและบริการ                       | 724                    |
+---------------------------------------------+------------------------+
| สายงานเทคโนโลยี                              | 200                    |
+---------------------------------------------+------------------------+
| สายงานบริหารความเสี่ยง                         | 55                     |
+---------------------------------------------+------------------------+
| สายงานตรวจสอบ                               | 128                    |
+---------------------------------------------+------------------------+
| สายงานการเงิน                                | 181                    |
+---------------------------------------------+------------------------+
| สายงานทรัพยากรบุคคล                           | 117                    |
+---------------------------------------------+------------------------+
| สายงานกลยุทธ์องค์กร                            | 62                     |
+---------------------------------------------+------------------------+
| สายงานบริการส่วนกลาง                          | 557                    |
+---------------------------------------------+------------------------+
| สายงานบริหารเงิน                              | 22                     |
+---------------------------------------------+------------------------+
| สายงานบรรษัทภิบาลและกำกับการปฏิบัติงาน            | 22                     |
+---------------------------------------------+------------------------+
| สำนักสื่อสารภาพลักษณ์องค์กร                       | 24                     |
+---------------------------------------------+------------------------+
| สำนักที่ปรึกษากฎหมาย                            | 6                      |
|                                             |                        |
| สำนักกรรมการผู้จัดการใหญ่                        | 21                     |
|                                             |                        |
| สำนักกรรมการธนาคาร                           | 21                     |
|                                             |                        |
| โครงการ Basel II                            | 4                      |
+---------------------------------------------+------------------------+
| รวม                                         | 9,095                  |
+---------------------------------------------+------------------------+

  หมายเหตุ จำนวนพนักงาน 9,095 คนข้างต้น ไม่รวมลูกจ้างที่เป็นสัญญาจ้าง
  และหากไม่รวมพนักงานที่เกษียณอายุ ณ สิ้นปี 2549 จำนวน 18 คน จำนวนพนักงานจะเท่ากับ
  9,077 คน

-   เหตุผล / นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ

ในปี 2549 ธนาคารได้จัดให้มีโครงการปรับโครงสร้างองค์กร (Organization Change
Program – OCP) เพื่อส่งเสริมการบริหารงานของธนาคาร
และพัฒนาการเป็นผู้นำในการเปลี่ยนแปลงของผู้บริหาร โดยเสนอให้พนักงานระดับผู้ช่วยผู้อำนวยการ
(Assistant Vice President ) ขึ้นไป เข้าร่วมโครงการโดยได้รับผลประโยชน์ตอบแทน
มีผลทำให้ธนาคารลดจำนวนผู้บริหารกลุ่มนี้ลงพอเหมาะสมกับขนาดธุรกิจขององค์กร

-   ข้อพิพาททางด้านแรงงาน ในปี 2549

ณ 31 ธันวาคม 2549

+------------------------+---------+-----------------------------------+
| ประเภทคดี               | จำนวนคดี | สถานะ                             |
+------------------------+---------+-----------------------------------+
| 1.                     | 8       | -                                 |
| กรณีธนาคารฟ้องร้องพนักงาน  |         |                                   |
|                        | -       | - คดีถึงที่สุดแล้ว โดยธนาคารเป็นฝ่ายชนะคดี |
| 1.1                    |         |                                   |
| เรื่องการทุจริตของพนักงาน   | 8       |                                   |
|                        |         |                                   |
| - คดียังไม่สิ้นสุด           |         |                                   |
|                        |         |                                   |
| - คดีสิ้นสุดแล้ว            |         |                                   |
+------------------------+---------+-----------------------------------+
| 2.                     | 15      | - จำหน่ายคดี เนื่องจากตกลงได้ในชั้นศาล   |
| กรณีพนักงานฟ้องร้องธนาคาร  |         |                                   |
|                        | -       | -                                 |
| 2.1 เรื่องการเกษียณอายุงาน |         | อยู่ร                               |
|                        | 15      | ะหว่างพิจารณาคดีโดยอยู่ระหว่างสืบพยานและ |
| - คดียังไม่สิ้นสุด           |         |                                   |
|                        | 11      | รอฟังคำพิพากษาของศาลฎีกา             |
| - คดีสิ้นสุดแล้ว            |         |                                   |
|                        | 7       | - คดีถึงที่สุดแล้ว                      |
| 2.2                    |         | โดยธนาคารชดใช้ค่าเสียหาย 2 คดี        |
| เรื่องการเลิกจ้างไม่เป็นธรรม | 4       |                                   |
|                        |         | ยกฟ้อง 1 คดี และถอนฟ้อง 1 คดี         |
| - คดียังไม่สิ้นสุด           |         |                                   |
|                        |         |                                   |
| - คดีสิ้นสุดแล้ว            |         |                                   |
+------------------------+---------+-----------------------------------+

-   การพัฒนาทรัพยากรบุคคล

-   วัตถุประสงค์ในการพัฒนาทรัพยากรบุคคล

(1) ส่งเสริมและสนับสนุนให้พนักงานได้รับความรู้เพื่อเพิ่มทักษะและพัฒนาตนเอง พัฒนาจิตสำนึก
    ตลอดจนประสบการณ์และทัศนคติที่ดี
    ซึ่งจะมีส่วนเสริมสร้างขีดความสามารถในการปฏิบัติงานอย่างมีประสิทธิภาพ

(2) พัฒนาพนักงานให้มีความสามารถในการปฏิบัติงานภายใต้สภาวะแวดล้อมที่ซับซ้อน
    สามารถปรับตัวเพื่อรองรับการเปลี่ยนแปลงที่รวดเร็วและมีความรับผิดชอบกับงานที่ท้าทายได้อย่างเต็มที่

(3) เพื่อส่งเสริมให้พนักงานมีความซื่อสัตย์ขยันหมั่นเพียร สมัครสมานสามัคคี
    มีความมุ่งมั่นในการทำงานเป็นทีม
    และหล่อหลอมพนักงานทั้งหมดให้มีวัฒนธรรมองค์กรที่เป็นหนึ่งเดียว

-   นโยบายในการพัฒนาทรัพยากรบุคคล

ธนาคารมุ่งพัฒนาพนักงานเพื่อเพิ่มพูนความรู้และ
ศักยภาพเพื่อการปฏิบัติงานให้เหมาะสมกับลักษณะงาน
และพัฒนาพฤติกรรมให้สอดคล้องและตอบสนองต่อวิสัยทัศน์ ภารกิจและเป้าหมายขององค์กร
โดยจัดโครงการฝึกอบรมทั้งรูปแบบห้องเรียน (Classroom Training)
ทั้งหลักสูตรภายในที่ธนาคารจัดขึ้นเอง และการส่งพนักงานเข้ารับการอบรมกับสถาบันภายนอก
การส่งเสริมให้พนักงานเรียนรู้ด้วยตนเอง (Self Learning) ผ่านสื่ออีเลกโทรนิกส์
(E-Learning) รวมทั้งการพัฒนาผู้บริหารโดยผ่านโครงการทุนการศึกษาและทุนฝึกอบรมระยะยาว
(Scholarship) ประกอบด้วย

(1) จัดอบรมความรู้เกี่ยวกับการธนาคารสมัยใหม่ การบริหารเงิน
    ทักษะในการบริหารเทคโนโลยีสมัยใหม่ให้กับพนักงานอย่างต่อเนื่องทั่วถึง ประกอบด้วย
    ความรู้เกี่ยวกับคอมพิวเตอร์ ความรู้ด้านภาษาต่างประเทศ หลักสูตรความรู้ด้าน Soft Skill
    และ Technical Skill

(2) พัฒนาพนักงานให้มีขีดความรู้ และความเชี่ยวชาญทางด้านการเงินอย่างมืออาชีพ
    เพื่อสนับสนุนกลยุทธ์ทางธุรกิจและรองรับการขยายตัวของธนาคารอย่างเป็นระบบ

(3) พัฒนาพนักงานให้มีโอกาสเจริญก้าวหน้าในการทำงานตามสายงานอาชีพ (Career Path)
    ที่ธนาคารกำหนด

(4) พัฒนาพนักงานให้เกิดจิตสำนึกและทัศนคติที่ดีต่อธนาคาร
    โดยเน้นให้พนักงานทุกคนมีส่วนร่วมรับผิดชอบในการสร้างนวัตกรรมใหม่ๆ และสร้างสรรค์สินค้า
    การให้บริการแก่ลูกค้าอย่างมีคุณภาพ สามารถแข่งขันกับสถาบันการเงินอื่นได้

(5) ปรับปรุงระบบและวิธีการฝึกอบรมให้ทันสมัยอยู่เสมอ ทั้งนี้
    เพื่อปรับเปลี่ยนพฤติกรรมที่ธนาคารคาดหวัง โดยพัฒนาหลักสูตรให้เหมาะสม
    และมีระบบกระตุ้นให้พนักงานนำความรู้และทักษะที่ได้รับจากการอบรมไปปรับใช้กับกระบวนการทำงานอย่างได้ผล

(6) พัฒนาระบบวิธีการประเมินผลการอบรมให้ชัดเจน สามารถวัดผลได้รวดเร็วและถูกต้อง แม่นยำ
    ได้แก่ การประเมินผล/ทดสอบหลังการอบรม และการติดตามผลหลังการอบรม

(7) เสริมสร้างวัฒนธรรมองค์กรในการบริหารการจัดการ
    โดยให้ผู้บริหารมีส่วนร่วมในการวางแผนและพัฒนาผู้ใต้บังคับบัญชาอย่างต่อเนื่อง

  (7.1) ให้การสนับสนุนผู้ใต้บังคับบัญชาในการเป็นวิทยากรภายใน

  (7.2) มีหน้าที่รับผิดชอบในการสอนงานผู้ใต้บังคับบัญชาอย่างใกล้ชิด

  (7.3) ส่งเสริมและสนับสนุนให้ผู้ใต้บังคับบัญชาได้รับการอบรมอย่างทั่วถึงทุกคน

(8) พัฒนาพนักงานให้ได้รับความรู้ปีละไม่น้อยกว่าร้อยละ 50 ของพนักงานทั้งหมด
โดยแต่ละคนจะต้องได้รับการอบรมอย่างน้อยคนละ 6 ชั่วโมงต่อคนต่อปี
เพื่อให้สอดคล้องกับข้อกำหนดของพระราชบัญญัติส่งเสริมการพัฒนาฝีมือแรงงาน พ.ศ. 2545

-   ภาพรวมการฝึกอบรม

ปี 2549 ธนาคารได้จัดฝึกอบรมหลักสูตรต่างๆ ให้กับพนักงานรวมทั้งสิ้น 86 หลักสูตร จำนวน 290
รุ่น พนักงานเข้ารับการอบรมจำนวน 23,270 คน* โดยเฉลี่ยแล้วพนักงานได้รับการอบรมคนละ 30
ชั่วโมง จัดส่งพนักงานเข้ารับการอบรมกับสถาบันภายนอกรวม 1,005 คน*
ในจำนวนนี้เป็นการอบรมต่างประเทศ 19 คน ในด้านการเรียนรู้ด้วยตนเอง
มีพนักงานใช้บริการด้านสื่อเพื่อการเรียนรู้ด้วยตนเอง จำนวน 3,975 คน* ( 17,830
Transactions) มีผู้เรียนผ่านระบบ E-Learning จำนวน 5,959 คน*
และมีผู้บริหารได้รับทุนการศึกษาและทุนฝึกอบรมระยะยาวทั้งสิ้น 13 คน
โดยใช้งบประมาณเพื่อการฝึกอบรมทุกประเภทและการให้ทุนการศึกษารวมประมาณ 65 ล้านบาท

(* พนักงาน 1 คนสามารถเข้ารับการอบรมทุกประเภทได้มากกว่า 1 หลักสูตร)

-   ผลที่ได้รับจากการฝึกอบรมเฉลี่ยทุกหลักสูตร

ผู้เข้ารับการอบรมให้การประเมินผลในด้านความรู้ที่เพิ่มขึ้นภายหลังการอบรมเฉลี่ยร้อยละ 79.50
สำหรับการติดตามผลจากผู้บังคับบัญชาภายหลังการฝึกอบรม
มีความพึงพอใจในผลการปฏิบัติงานของพนักงานร้อยละ 82.22

-   หลักสูตรฝึกอบรมที่สำคัญ

    1.  การบริการประทับใจ และการบริหารเพื่อการบริการประทับใจ (Service
        Excellence)
        ธนาคารจัดการฝึกอบรมหลักสูตรนี้ให้กับผู้บริหารและพนักงานทุกระดับทุกสาขา
        เพื่อสร้างจิตสำนึกในการให้บริการ (Service Mind)
        และสร้างรูปแบบการบริการที่เป็นมาตรฐานทั้งการให้บริการโดยตรงและการให้บริการทางโทรศัพท์
        เพื่อสร้างความพึงพอใจสูงสุดแก่ลูกค้า

    2.  การฝึกอบรมพนักงานแลกเปลี่ยนสำหรับสนามบินสุวรรณภูมิ
        เพื่อรองรับการให้บริการลูกค้าด้านการแลกเปลี่ยนเงินตราต่างประเทศในสนามบินนานาชาติแห่งใหม่
        ธนาคารจึงจัดการฝึกอบรมหลักสูตรเฉพาะขึ้น
        โดยมุ่งเน้นฝึกอบรมพนักงานให้มีความรู้เกี่ยวกับบริการด้านเงินตราต่างประเทศ
        ภาษาต่างประเทศ
        การให้บริการและบุคลิกภาพเพื่อสร้างความประทับใจและส่งเสริมเอกลักษณ์ของความเป็นไทยให้กับนักท่องเที่ยวทั้งชาวไทยและต่างประเทศ
        โดยมีพนักงานได้รับการอบรมทั้งสิ้น 251 คน

    3.  การฝึกอบรมเพื่อรองรับกฎเกณฑ์ของธนาคารแห่งประเทศไทยและทางการ ปี 2549
        เป็นปีที่ธนาคารจัดการฝึกอบรมพนักงานทุกระดับทั้งที่ปฏิบัติงานในสำนักงานใหญ่และสาขา
        ให้มีความรู้
        ความเข้าใจและสามารถปฏิบัติตามกฎระเบียบที่เกี่ยวข้องกับการปฏิบัติงานธนาคารได้เช่น
        หลักสูตรการปฏิบัติตามมาตรฐานสากล (ROSCs) หลักสูตรการกำกับดูแลตามแนวทาง
        BASEL II หลักเกณฑ์การกันเงินสำรองตามมาตรฐาน IAS 39
        และการบริหารจัดการเพื่อความต่อเนื่องทางธุรกิจ (Business Continuity
        Management) เป็นต้น

    4.  การฝึกอบรมเพื่อป้องกันความเสี่ยงในการปฏิบัติงาน
        เป็นการจัดอบรมพนักงานธนาคารทุกระดับที่เกี่ยวข้อง
        เพื่อให้ทราบถึงหลักการและวิธีการป้องกันความเสียหายในด้านต่าง ๆ อาทิ
        หลักสูตรการป้องกันความเสี่ยงในการปฏิบัติงาน (Operational Risk Management)
        หลักสูตรนโยบายความปลอดภัยข้อมูลเทคโนโลยีสารสนเทศ
        หลักสูตรการปิดบัญชีและการควบคุมภายใน(Internal Control) รวมถึงหลักสูตร
        Financial Analysis ระดับ Basic และ Advanced เป็นต้น

    5.  การฝึกอบรมและจัดทดสอบเพื่อขอรับใบอนุญาต
        พนักงานธนาคารทุกคนที่จะทำหน้าที่ติดต่อกับผู้ลงทุนหรือติดต่อกับลูกค้าในการทำธุรกรรมบางประเภทจะได้รับการฝึกอบรมและจัดให้มีการทดสอบเพื่อขอรับใบอนุญาตก่อนที่จะได้รับมอบหมายให้ปฏิบัติงาน
        เช่น ประกันชีวิต ประกันวินาศภัย หลักสูตรผู้ทำหน้าที่ติดต่อกับผู้ลงทุน (Single
        License)

-   โครงการพัฒนาผู้บริหาร

    1.  Management Associate Program เป็นโครงการเพื่อการพัฒนาผู้บริหารรุ่นใหม่
        เพื่อรองรับการขยายตัวทางธุรกิจ โดยจัดการฝึกอบรม on the job training
        ในสายงานหลักของธนาคารรวมทั้งการฝึกอบรมเพื่อพัฒนาภาวะผู้นำ ความคิดสร้างสรรค์
        การแก้ปัญหาตัดสินใจ ฯลฯ ให้กับผู้ผ่านการคัดเลือกตามคุณสมบัติที่กำหนด
        ซึ่งผู้บริหารเหล่านี้จะพัฒนาขึ้นเป็นกำลังสำคัญของธนาคารในอนาคต

-   ทุนการศึกษาและทุนฝึกอบรม

ธนาคารให้การสนับสนุนด้านทุนการศึกษาระดับปริญญาโทในประเทศแก่ผู้บริหารและพนักงานในสาขาที่เกี่ยวข้อง
รวมทั้งทุนฝึกอบรมเพื่อการพัฒนาผู้บริหารทุกระดับ อาทิ โครงการพัฒนาผู้บริหารยุคใหม่
การพัฒนาระดับบริหารธนาคารและสถาบันการเงิน
โครงการสัมมนาผู้บริหารธนาคารและสถาบันการเงิน
รวมทั้งการส่งผู้บริหารเข้ารับการอบรมหลักสูตรการป้องกันราชอาณาจักรภาครัฐร่วมภาคเอกชน
การบริหารเศรษฐกิจสาธารณะสำหรับนักบริหารระดับสูง เป็นต้น

-   การส่งเสริมการเรียนรู้ด้วยตนเอง (Self – Learning) ของพนักงาน

นอกเหนือจากการจัดโครงการฝึกอบรมหลักสูตรต่าง ๆ เพื่อพัฒนาพนักงานในรูปแบบ Classroom
Training แล้ว ในปี 2549
ธนาคารยังได้จัดโครงการและกิจกรรมเพื่อส่งเสริมการเรียนรู้ด้วยตนเองของพนักงานผ่านสื่ออิเล็กโทรนิกส์
E-Learning ซึ่งเป็นการเพิ่มช่องทางการเรียนรู้ของพนักงานโดยเฉพาะพนักงานที่อยู่ในสาขาต่าง
ๆ ทั่วประเทศ อาทิ

1.  การเรียนรู้ผ่าน Internet หลักสูตรภาษาอังกฤษ Smart Teach
    ซึ่งธนาคารร่วมกับสถาบันภาษา จุฬาลงกรณ์มหาวิทยาลัย
    ได้นำหลักสูตรการเรียนภาษาอังกฤษระดับ Pre-Intermediate
    มาให้พนักงานได้พัฒนาความรู้และทักษะการใช้ภาษาต่างประเทศ

2.  การเรียนรู้ผ่าน Intranet
    ธนาคารได้คัดเลือกเนื้อหาที่เป็นประโยชน์ในการปฏิบัติงานนำมาผลิตเป็นสื่อเพื่อการเรียนรู้
    (Courseware) เช่น ความรู้เกี่ยวกับผลิตภัณฑ์และบริการของธนาคาร
    พรบ.ป้องกันและปราบปรามการฟอกเงิน การตรวจสอบความผิดปกติของงบการเงิน
    ภาษาอังกฤษสำหรับพนักงานธนาคาร เป็นต้น
    เพื่อให้พนักงานสามารถเรียนรู้ผ่านเครือข่ายการสื่อสารภายในของธนาคารได้โดยสะดวก

3.  จัดตั้ง E-Learning Center เพื่อเป็นศูนย์กลางรวบรวมความรู้แขนงต่าง ๆ ในรูป VCD,
    DVD, CD-Rom เพื่อให้พนักงานที่สนใจได้นำไปศึกษาเรียนรู้ด้วยตนเอง หมวดวิชาที่ให้บริการ
    อาทิ กฎหมาย การเงิน การธนาคาร การบัญชี การตลาด ภาษาต่างประเทศ สุขภาพ สารคดี
    งานอดิเรก เป็นต้น

-   การดูแลพนักงานด้านสวัสดิการ สิทธิประโยชน์ และความปลอดภัยของพนักงาน

ธนาคารตระหนักดีว่าพนักงาน คือ ทรัพยากรที่มีค่าของธนาคาร
และเป็นกำลังสำคัญที่จะผลักดันให้ธนาคารบรรลุผลสำเร็จตามเป้าหมาย
ธนาคารจึงให้ความสำคัญในการดูแลให้พนักงานของธนาคารทุกคนมีขวัญและกำลังใจที่ดีในการทำงาน
ให้ได้รับผลตอบแทนตามผลงาน ทักษะ ความสามารถ และให้ได้รับสวัสดิการและสิทธิประโยชน์ต่างๆ
อย่างเหมาะสม เป็นธรรม และอยู่ในระดับที่ทัดเทียมกับสถาบันการเงินอื่น

-   ผลตอบแทนรวมของพนักงานและลักษณะผลตอบแทนที่ให้กับพนักงาน

ธนาคารมีการประเมินผลการปฎิบัติงานพนักงานและการขึ้นเงินเดือนประจำปีตามผลงาน นอกจากนี้
ธนาคารจ่ายเงินช่วยเหลือต่างๆ เพื่อตอบแทนการทำงาน ได้แก่
เงินช่วยเหลือการทำงานต่างภูมิลำเนา ซึ่งเพิ่มให้ในกรณีที่ทำงานบนพื้นที่เกาะ พื้นที่ดอย
และพื้นที่เสี่ยงภัยใน 3 จังหวัดชายแดนภาคใต้ รวมทั้ง
เงินช่วยเหลือเพื่อตอบแทนการทำงานสำหรับพนักงานสาขาที่เปิดให้บริการ 7 วัน เป็นต้น

ในปี 2549 พนักงานของธนาคารทั้งหมดได้รับค่าตอบแทนในรูปของเงินเดือน ค่าครองชีพ
เงินช่วยเหลือพิเศษ เงินช่วยการทำงานต่างภูมิลำเนา เงินประจำตำแหน่ง ค่าทำงานล่วงเวลา
และผลตอบแทนอื่น เป็นจำนวนเงินรวมทั้งสิ้น 4,139,214,366 บาท

-   เงินช่วยเหลือประเภทอื่น

ธนาคารมอบเงินช่วยเหลือพนักงานในโอกาสต่างๆ ได้แก่ เงินช่วยเหลือค่าเครื่องแบบพนักงาน เงินช่วยเหลือกรณี พนักงานสมรส คลอดบุตร อุปสมบท ประกอบพิธีฮัจย์ รวมทั้ง มอบทุนการศึกษาบุตรพนักงาน และในกรณีที่พนักงานหรือบุคคลในครอบครัวเสียชีวิต ธนาคารจ่ายเงินช่วยเหลือตามหลักเกณฑ์

-   สวัสดิการและผลประโยชน์เกื้อกูลอื่น

    1.  สวัสดิการรักษาพยาบาล ธนาคารดูแลพนักงานเมื่อเจ็บป่วย โดยให้พนักงาน
        คู่สมรสและบุตร เบิกค่ารักษาพยาบาลได้ ตามหลักเกณฑ์ที่กำหนด การรักษาพยาบาล
        รวมถึง ทันตกรรม ตรวจสุขภาพประจำปี จัดห้องพยาบาลที่สำนักงานใหญ่
        มีแพทย์ผู้เชี่ยวชาญเฉพาะโรคมาตรวจรักษา และให้คำปรึกษาปัญหาสุขภาพให้กับพนักงาน

    2.  กองทุนสำรองเลี้ยงชีพพนักงานธนาคารทหารไทย จำกัด (มหาชน) ซึ่งจดทะเบียนแล้ว
        ธนาคารได้จัดตั้งกองทุนสำรองเลี้ยงชีพ พนักงานธนาคารทหารไทย จำกัด (มหาชน)
        ซึ่งจดทะเบียนแล้ว เพื่อให้พนักงานมีเงินออมที่จะใช้หลังจากเกษียณอายุ หรือลาออก

    3.  การทำประกันชีวิตกลุ่ม ทำประกันอุบัติเหตุส่วนบุคคลกลุ่ม
        และทำประกันสุขภาพและอุบัติเหตุระหว่างเดินทางต่างประเทศในธุรกิจธนาคาร
        เพื่อให้พนักงานมีความมั่นคงในชีวิตการทำงานกับธนาคาร
        ธนาคารได้ทำประกันประเภทต่างๆ ให้กับพนักงาน คุ้มครองตลอด 24 ชั่วโมง
        ทั้งในและนอกเวลาทำงาน

    4.  สวัสดิการเงินกู้ประเภทต่างๆ
        เพื่อให้ความช่วยเหลือด้านการเงินแก่พนักงานตามความจำเป็น
        ธนาคารได้จัดสวัสดิการเงินกู้ให้พนักงานหลายประเภท ประเภทเงินกู้ที่ไม่เสียดอกเบี้ย
        ได้แก่ เงินกู้เพื่อการศึกษาบุตร เงินกู้ฉุกเฉิน กรณีประสบภัยพิบัติทางธรรมชาติและอัคคีภัย
        ส่วนประเภทเงินกู้ที่เสียดอกเบี้ยในอัตราสวัสดิการพนักงาน ได้แก่ เงินกู้เพื่อที่อยู่อาศัย
        ซ่อมแซมและต่อเติมที่อยู่อาศัย เงินกู้เพื่อซื้อรถยนต์ / รถจักรยานยนต์
        และเงินกู้อเนกประสงค์

    5.  โครงการจัดสรรใบสำคัญแสดงสิทธิที่จะซื้อหุ้นสามัญของธนาคาร (Employee Stock
        Option Program) เพื่อให้พนักงานมีส่วนร่วมเป็นเจ้าขององค์กร
        และเพื่อตอบแทนการทำงานของพนักงาน ธนาคารได้ทำโครงการ Employee Stock
        Option Program
        มีหลักเกณฑ์ในการจัดสรรใบสำคัญแสดงสิทธิที่จะซื้อหุ้นสามัญของธนาคาร
        พิจารณาตามอายุงานของพนักงาน

    6.  กิจกรรมพนักงานและสโมสรพนักงานกิจกรรมพนักงาน
        ธนาคารสนับสนุนให้พนักงานทำกิจกรรมต่างๆ ร่วมกัน ตามความสนใจ
        โดยสนับสนุนให้มีชมรมต่างๆ เช่น ชมรมพุทธศาสน์ ชมรมถ่ายภาพ
        ชมรมท่องเที่ยวเชิงอนุรักษ์ ชมรมโบว์ลิ่ง ชมรมลีลาศ ชมรมสุขภาพรวมทั้ง
        จัดสถานที่ในสำนักงานใหญ่เป็นห้องสำหรับเล่นกีฬาและออกกำลังกาย
        และมีสโมสรพนักงานตั้งอยู่ที่อำเภอลาดหลุมแก้ว จังหวัดปทุมธานี
        เพื่อเป็นสถานที่พักผ่อนและให้พนักงานสาขาต่างจังหวัดเข้าพักได้เมื่อมาเข้ารับการอบรม
        / สัมมนา

    7.  ห้องอาหาร และร้านค้าสหกรณ์
        เพื่อเป็นสวัสดิการและเป็นการอำนวยความสะดวกให้กับพนักงาน
        ธนาคารจึงได้จัดบริการห้องอาหารสำหรับพนักงาน ณ อาคารสำนักงานใหญ่
        และมีร้านค้าสวัสดิการที่จำหน่ายสินค้าในราคาประหยัด

    8.  ห้องสมุดธนาคาร และศูนย์บริการสื่อเพื่อการเรียนรู้ เพื่อส่งเสริมให้พนักงานศึกษา
        ค้นคว้า และเพิ่มพูนความรู้ ธนาคารได้จัดห้องสมุด และตั้งศูนย์บริการสื่อเพื่อการเรียนรู้
        เพื่อบริการหนังสือ เอกสาร สิ่งพิมพ์ และวีซีดี

    9.  มอบของที่ระลึกเมื่อครบอายุงาน และเมื่อครบเกษียณ
        เพื่อเป็นการตอบแทนที่พนักงานทำงานกับธนาคารด้วยความมั่นคงตลอดมา
        ธนาคารมอบของที่ระลึกให้กับพนักงานที่ทำงานกับธนาคารครบ 20 ปี 25 ปี 30 ปี 35 ปี
        40 ปี และพนักงานที่จะเกษียณอายุ

-   มาตรการด้านความปลอดภัยของพนักงาน

-   แนวทางตามกฎหมาย

1.  ธนาคารจัดตั้งคณะกรรมการความปลอดภัยอาชีวอนามัยและสภาพแวดล้อมในการทำงาน
    เพื่อทำหน้าที่ดูแลเกี่ยวกับการกระทำ
    และ/หรือสภาพการทำงานให้ปลอดจากเหตุอันทำให้เกิดการประสบอันตราย
    การเจ็บป่วยของผู้ปฏิบัติงานอันเนื่องมาจากการทำงาน
    หรือความเดือนร้อนรำคาญอันเนื่องมาจากการทำงานหรือเกี่ยวกับการทำงาน

2.  ธนาคารจัดให้มีการฝึกซ้อมอพยพหนีไฟให้แก่พนักงานที่ปฏิบัติงานในสำนักงานใหญ่
    เป็นประจำทุกปี อย่างน้อยปีละ 1 ครั้ง

3.  ธนาคารจัดให้มีการฝึกอบรมการป้องกันและระงับอัคคีภัย โดยใช้เครื่องมือดับเพลิงเบื้องต้น
    ให้แก่พนักงานที่เป็นผู้แทนประจำฝ่ายต่างๆ

-   แนวทางตามมาตรการความปลอดภัยของธนาคาร

1.  ธนาคารได้ติดตั้งระบบรักษาความปลอดภัยภายในอาคารและบริเวณโดยรอบอาคาร เช่น
    ระบบโทรทัศน์วงจรปิด (CCTV) ที่บันทึกด้วยระบบ Digital ระบบป้องกันการโจรกรรม
    (Burglar Alarm)ระบบป้องกันเพลิงไหม้ภายในอาคารและศูนย์สำรองข้อมูลคอมพิวเตอร์
    ระบบควบคุมการเข้าออก (Access Control) และระบบควบคุมอาคารอัตโนมัติ (BAS)

2.  ธนาคารได้จัดให้มีเจ้าหน้าที่ดูแลด้านระบบควบคุมอาคาร
    และระบบรักษาความปลอดภัยของอาคาร ให้แก่พนักงานและทรัพย์สินของธนาคาร ตลอดเวลา
    24 ชั่วโมง

3.  จัดให้มีการอบรมและฝึกซ้อมการอพยพพนักงานออกจากอาคาร
    เมื่อเกิดเหตุฉุกเฉินจนได้รับประกาศเกียรติคุณเป็นอาคารที่มีความปลอดภัยด้านอัคคีภัย
    ได้มาตรฐาน ปี 2549 จากสำนักงานที่ว่าการกรุงเทพมหานคร

4.  ธนาคารจัดให้มีมาตรการตรวจสอบวัตถุระเบิด การผ่านเข้า-ออก
    รถยนต์ของผู้มาติดต่อธนาคารทุกคัน ตลอด 24 ชั่วโมง

5.  จัดให้มีเครื่องมือสื่อสารและเครื่องมือตรวจสอบวัตถุระเบิด
    เพื่ออำนายความสะดวกในด้านการรักษาความปลอดภัย

6.  ธนาคารได้ประสานงานกับหน่วยงานราชการ รัฐวิสาหกิจ และบริษัทเอกชน เช่น ทหาร
    สำนักงานตำรวจแห่งชาติ การไฟฟ้านครหลวง บริษัท TOT การประปานครหลวง และ
    สำนักงานเขตจตุจักร เป็นต้น เพื่อร้องขอความช่วยเหลือกรณีมีเหตุฉุกเฉิน

7.  จัดการอบรมพนักงานด้านการบริหารอาคาร และ ด้านการรักษาความปลอดภัย
    เพื่อเป็นการเตรียมความพร้อม เป็นประจำทุก 6 เดือน

กิจกรรมของธนาคารทางด้านสังคมและสิ่งแวดล้อม

-   โครงการเพื่อการพัฒนาสังคมของธนาคารในปี 2549

-   โครงการอบรมนักลงทุนรุ่นเยาว์ รุ่นที่ 22

โครงการอบรมนักลงทุนรุ่นเยาว์ เป็นโครงด้านการอบรม ที่ธนาคารจัดให้แก่นิสิต
นักศึกษาและกำลังศึกษาอยู่ในชั้นปีที่ 3 หรือปีสุดท้าย โดยไม่ปิดกั้นสาขาที่ศึกษา
ทั้งยังไม่คิดค่าสมัครและค่าใช้จ่ายต่างๆ ที่เกิดขึ้นจากผู้เข้าอบรมแต่อย่างใด
โครงการนี้มีวัตถุประสงค์หลักที่จะมุ่งสร้างและเปิดโอกาสให้นักศึกษาในปัจจุบัน
ก้าวสู่การเป็นนักธุรกิจไทยที่เป็นคนรุ่นใหม่ และทันกับแนวการทำธุรกิจก้าวใหม่ๆ
ที่กำลังจะเกิดขึ้นในประเทศอันเกิดการทำการค้าที่เสรีและต้องเป็นสากลยิ่งขึ้น
เคียงคู่ไปกับการสร้างคุณภาพและปลูกฝังจริยธรรมในการดำเนินธุรกิจไปพร้อมกัน
ธนาคารให้ผู้เข้าอบรมเรียนรู้ทั้งการจัดทำแผนธุรกิจ การบริหารแหล่งเงินทุน และเนื้อหาอื่นๆ
ที่เป็นปัจจุบันอย่างแท้จริง และนำมาดำเนินธุรกิจของตนเองได้ ในปี 2549 นี้
มีผู้เข้าได้รับคัดเลือกและเข้ารับการอบรม 140 คน จากผู้สมัครทั้งสิ้น 1,174 คน

-   โครงการเสริมสร้างผู้ประกอบการใหม่ ประจำปี 2549: New Entrepreneur Creation
    (NEC)

ธนาคารตระหนักดียิ่ง ถึงการให้ความร่วมมือกับทางการในการพัฒนาศักยภาพ
ความรู้ความสามารถของบัณฑิตที่เพิ่งจบการศึกษา ธนาคารทหารไทย จึงได้ร่วมกับ
กรมส่งเสริมอุตสาหกรรม กระทรวงอุตสาหกรรม จัดการจัดอบรมหลักสูตร
"การเตรียมตัวเพื่อก้าวเข้าสู่ธุรกิจ SMEs" ให้แก่บัณฑิตจบใหม่ ผู้ว่างงาน ทายาทธุรกิจ
หรือผู้ที่มีความประสงค์ต้องการเป็นผู้ประกอบการ
โครงการนี้มีวัตถุประสงค์ที่จะร่วมกับกรมส่งเสริมอุตสาหกรรม กระทรวงอุตสาหกรรม
ในอันที่จะสร้างผู้ประกอบการใหม่ ให้มีศักยภาพความรู้ในการดำเนินธุรกิจ SMEs
ซึ่งนับเป็นธุรกิจที่สามารถสร้างพื้นฐานทางเศรษฐกิจที่ดีให้แก่ชุมชน สังคม
อีกทั้งยังสามารถสร้างพื้นฐานเศรษฐกิจที่มั่นคงและยั่งยืนขึ้นให้แก่ประเทศได้ในระยะยาว ในปี 2549
จัดอบรมจำนวน 2 รุ่น มีผู้ผ่านการอบรมจำนวน 82 คนจากผู้สมัครรวม 198 คน ทั้งนี้
ธนาคารไม่คิดค่าสมัครและค่าใช้จ่ายต่างๆ ที่เกิดขึ้นจากผู้เข้าอบรมแต่อย่างใด

-   ทุนการศึกษาบุตรข้าราชการทหาร

การมอบทุนการศึกษาให้แก่บุตรข้าราชการทหาร เป็นกิจกรรมที่ธนาคารดำเนินมาอย่างต่อเนื่องถึง
44 ปี ทั้งนี้ด้วยตระหนักว่า การได้รับการศึกษาที่ดีอย่างเต็มกำลังปัญญาของเยาวชนนั้น
เป็นปัจจัยหลักในการสร้างให้เยาวชนก้าวสู่อนาคตที่ดี
และเป็นบุคลากรที่มีคุณภาพที่จะร่วมเป็นกำลังสำคัญในการพัฒนาประเทศชาติต่อไป
ในการดำเนินการเพื่อเป็นการเปิดโอกาสให้บุตรข้าราชการทหารได้รับการสนับสนุนอย่างทั่วถึง
ธนาคารได้จัดสรรทุนการศึกษาให้แก่เหล่าทัพต่างๆ
นำไปพิจารณาดำเนินการแจกจ่ายให้แก่บุตรข้าราชการทหารตามความเหมาะสม ในปี 2549
ธนาคารได้จัดสรรทุนการศึกษาทั้งหมด 2,750 ทุน ทุนละ 2,000 บาท รวมเป็นจำนวนเงินทั้งสิ้น
5,500,000 บาท

-   การประกวดวงโยธวาทิต ครั้งที่ 25

ธนาคารเล็งเห็นถึงความสำคัญของการสร้างความสมัครสมานสามัคคี
และการร่วมกันทำงานอย่างเป็นหมู่คณะ ภายใต้ความมีระเบียบและวินัยอันดี
ธนาคารทหารไทยจึงได้ร่วมกับสำนักงานพัฒนาการกีฬาและนันทนาการ
กระทรวงการท่องเที่ยวและกีฬา จัดการประกวดวงโยธวาทิตชิงชนะเลิศแห่งประเทศไทย
ที่สนามกีฬาแห่งชาติในเดือนมกราคม 2549 ซึ่งนับเป็นครั้งที่ 25 โดยมีวัตถุประสงค์หลัก
ที่ยึดถือมาตลอดนับตั้งแต่มีการจัดแข่งขันครั้งแรกในปี 2524
เพื่อส่งเสริมให้นักเรียนได้พัฒนาทักษะทางด้านดนตรี สมาธิ ระเบียบวินัย การทำงานร่วมกันเป็นทีม
และความมีน้ำใจเป็นนักกีฬา ในปีนี้
มีโรงเรียนส่งวงโยธวาทิตเข้าร่วมชิงถ้วยพระราชทานจากพระบาทสมเด็จพระเจ้าอยู่หัว
สมเด็จพระบรมโอรสาธิราช สยามกุฏราชกุมาร และจากสมเด็จพระบรมเทพรัตนราชสุดา
สยามบรมราชกุมารี พร้อมรางวัลทุนการศึกษากว่าสองล้านบาท รวมทั้งสิ้น 37 วง

-   ทุนการศึกษาระดับปริญญาตรี

ธนาคารตระหนักดีว่า
การสร้างบุคลากรทางการเงินการธนาคารรุ่นใหม่ๆที่มีความรู้ความสามารถเป็นอีกภาระหน้าที่รับผิดชอบหนึ่งที่
สถาบันทางการเงินเช่นธนาคารพึงยึดถือและมุ่งมั่นอย่างจริงจัง
ธนาคารทหารไทยจึงจัดให้มีการมอบทุนการศึกษาให้แก่ นักศึกษาระดับปริญญาตรี
ในสาขาที่เกี่ยวข้องกับการเงินการธนาคาร อาทิ เศรษฐศาสตร์ บริหารธุรกิจ พาณิชยศาสตร์
การบัญชี และวิทยาการจัดการ ของมหาวิทยาลัยของรัฐ ทั้งในส่วนกลางและส่วนภูมิภาค จำนวน 50
ทุน รวมเป็นเงิน 290,000 บาท แบ่งเป็นส่วนที่ 1 จำนวน 40 ทุนๆ ละ 6,000 บาท
สำหรับนิสิตนักศึกษาผู้รับทุนจากมหาวิทยาลัยเกษตรศาสตร์ 7 ทุน จุฬาลงกรณ์มหาวิทยาลัย 7 ทุน
มหาวิทยาลัยธรรมศาสตร์ 6 ทุน มหาวิทยาลัยรามคำแหง 14 ทุน มหาวิทยาลัยสงขลานครินทร์ 2
ทุน และมหาวิทยาลัยเชียงใหม่ 4 ทุนและมอบให้แก่กองการคลังมหาวิทยาลัยธรรมศาสตร์ จำนวน
10 ทุนๆ ละ 5,000 บาท ธนาคารได้เริ่มดำเนินการด้านนี้มาตั้งแต่ปี 2517
และยังดำเนินการมาอย่างต่อเนื่อง นับได้ว่า ปีนี้เป็นปีที่ 33

-   ธนาคารทหารไทยเป็นเจ้าภาพถวายผ้าพระกฐิน พระราชทาน

เพื่อจรรโลงและทำนุบำรุงไว้ซึ่งพระพุทธศาสนา อันเป็นหนึ่งในหลักยึดทางจิตใจของชาวไทย ในปี
2549 นี้ ธนาคารทหารไทยได้เป็นเจ้าภาพถวายผ้าพระกฐินพระราชทาน
โดยได้นำผ้าพระกฐินพระราชทานไปทอดถวาย ณ วัดพระธาตุช่อแฮ จ.แพร่ เมื่อวันที่ 28 ธันวาคม
2549โดยมี พนักงานธนาคาร ลูกค้า ข้าราชการ รวมทั้งประชาชนผู้มีจิตศรัทธาร่วมถวายด้วย

-   ธนาคารทหารไทยร่วมใจต้านภัยหนาว

ธนาคารได้จัดกิจกรรมการร่วมบริจาคซื้อผ้าห่มกันหนาวให้แก่ผู้ประสบภัยมาอย่างต่อเนื่องเป็นปีที่ 23
ด้วยมีวัตถุประสงค์ที่จะให้ พนักงาน ลูกค้า และประชาชนโดยทั่วไป
ได้ร่วมใจกันดูแลและปัดเป่าภัยหนาวให้ผู้ยากไร้ ในปี 2549 นี้
ธนาคารได้ร่วมต้านภัยหนาวโดยเชิญชวนให้ พนักงาน ลูกค้า และประชาชน ร่วมกันบริจาคเงิน
เพื่อซื้อผ้าห่มกันหนาวให้แก่ผู้ยากไร้ทางภาคเหนือและภาคตะวันออกเฉียงเหนือที่อยู่ในหมู่บ้านที่ห่างไกลความเจริญเช่นทุกๆ
ปีที่ผ่านมา

-   ธนาคารทหารไทยเปิดรับบริจาคเงินช่วยเหลือผู้ประสบอุทกภัยทางภาคเหนือและภาคกลาง

ธนาคารทหารไทยร่วมช่วยเหลือผู้ประสบอุทกภัยอย่างหนักในทางพื้นที่แถบภาคเหนือและภาคกลาง
ในช่วงเดือนตุลาคม ปี 2549 โดยได้ร่วมบริจาคเงินจำนวน 1 ล้านบาท
เพื่อช่วยเหลือผู้ประสบภัยน้ำท่วมผ่านรายการ “แม่บ้านทหารตำรวจรวมใจ
ช่วยเหลือผู้ประสบภัยน้ำท่วม” ทาง ททบ.5 นอกจากนี้
ธนาคารยังได้เชิญชวนประชาชนผู้มีจิตเมตตาพี่น้องคนไทยด้วยกันที่ประสบภัยน้ำท่วม
ร่วมโอนเงินเข้าบัญชีออมทรัพย์ ธนาคารทหารไทย สาขาพหลโยธิน ชื่อบัญชี “ช่วยเหลือผู้ประสบภัย”
โดยไม่คิดค่าธรรมเนียมในการโอนเงินแต่อย่างใดอีกด้วย